hotchpotch/miracl-hf-unified huggingface dataset:
ไอเซยาห์ เบอร์ลิน
เซอร์ ไอเซยาห์ เบอร์ลิน (Isaiah Berlin, 6 มิถุนายน ค.ศ. 1909 - 5 พฤศจิกายน ค.ศ. 1997) เป็นนักทฤษฎีสังคมและการเมืองชาวอังกฤษ-รัสเซีย เป็นนักปรัชญาการเมือง และนักประวัติศาสตร์ภูมิปัญญา 
เบอร์ลินเป็นที่รู้จักกันดีจากงานเขียนของเขาเรื่อง "มโนทัศน์เรื่องเสรีภาพสองแบบ" (Two Concepts of Liberty) การบุกเบิกคุณค่าพหุนิยม และสำรวจแนวคิดและผลกระทบของนักคิดที่ต่อต้านยุคเรืองปัญญา
เบอร์ลิน เกิดในกรุงริกา ซึ่งปัจจุบันเป็นเมืองหลวงของประเทศลัตเวีย ในปี ค.ศ. 1909 ครอบครัวของเขาย้ายไปอยู่ที่ประเทศรัสเซียเมื่อเขาอายุ 6 ขวบ และที่เมืองเปโตรกราด ปี ค.ศ. 1917 เบอร์ลินได้เห็นเหตุการณ์ปฏิวัติทั้งสองครั้ง ทั้งการปฏิวัติสังคมนิยมประชาธิปไตย และการปฏิวัติเดือนตุลาคม ในปี ค.ศ. 1921 เขาและพ่อแม่อพยพไปอยู่ที่ประเทศอังกฤษ เบอร์ลินเข้ารับการศึกษาที่โรงเรียนเซนต์ปอลในกรุงลอนดอน และวิทยาลัยคอร์ปัส คริสตี มหาวิทยาลัยออกซฟอร์ด
ในช่วงสงครามโลกครั้งที่ 2 เบอร์ลินได้เข้ารับราชการเป็นเจ้าหน้าที่ฝ่ายข่าวสารและข้อมูลโดยประจำอยู่ที่กรุงนิวยอร์ก วอชิงตัน มอสโกว และเลนินกราด ตามลำดับ การทำงานของเขาเป็นที่พอใจและได้รับคำชมจากวินสตัน เชอร์ชิล นายกรัฐมนตรีขณะนั้น หลังเสร็จสิ้นสงครามแล้ว เบอร์ลินมาเป็นอาจารย์ที่มหาวิทยาลัยออกซฟอร์ด โดยดำรงตำแหน่งตำแหน่งศาสตราจารย์ชิชิลีด้านทฤษฎีการเมืองและสังคม (Chichele Professor of Social and Political Theory) เป็นประธานผู้ก่อตั้งวิทยาลัยวูล์ฟสัน มหาวิทยาลัยออกซฟอร์ด เขายังดำรงตำแหน่งประธานของบริติชอะคาเดมี (British Academy) อีกด้วย
เมาริซ์ เบารา (Maurice Bowra) ได้เขียนไว้ว่า "เหมือนกับพระเยซูเจ้าและโสกราตีส เบอร์ลินไม่ได้เขียนอะไรนัก ทว่าเขาคิดและพูดมากและก็มีผลอิทธิพลอย่างมหาศาล" ในช่วงชีวิตของเบอร์ลินมีผลงานที่เขาตีพิมพ์น้อย จนกระทั่งเมื่อได้พบกับเฮนรี ฮารดี้ ซึ่งเป็นลูกศิษย์และสนใจในการรวบรวมผลงานที่ตีพิมพ์ของเขาเพื่อเผยแพร่ ฮารดี้พบว่า เบอร์ลินมีผลงานที่ร่างไว้ หรือที่กระจัดกระจายอยู่มาก
หนังสือที่โด่งดังของเบอร์ลินมีอาทิ ชีวประวัติคาร์ล มาร์กซ์ นักคิดรัสเซีย มโนทัศน์และทฤษฎีการเมืองเรื่องเสรีภาพ และประวัติศาสตร์ภูมิปัญญา เป็นต้น นอกจากนี้ยังมีงานตีพิมพ์จดหมายของเขาโดยในปี ค.ศ. 2014 เฮนรี ฮารดี้ได้เผยแพร่จดหมายของเบอร์ลินเล่มที่สี่ ซึ่งเป็นเล่มสุดท้ายในชุดจดหมายออกมา
เบอร์ลินได้รับการแต่งตั้งให้เป็นอัศวินในปี ค.ศ. 1971 และได้รับรางวัลเยรูซาเล็ม (Jerusalem Prize) สำหรับการปกป้องเสรีภาพพลเมืองตลอดชีวิตของเขาในปี ค.ศ. 1979
วันทุกคนวาดมุฮัมมัด
วันทุกคนวาดมุฮัมมัด () เป็นเหตุการณ์ใน ค.ศ. 2010 เพื่อสนับสนุนศิลปินที่ถูกคุกคามด้วยความรุนแรงเพราะการวาดภาพมุฮัมมัด เหตุการณ์นี้แตกแขนงจากการประท้วงการตรวจพิจารณาตอน 201 ของรายการโทรทัศน์อเมริกันชื่อ "เซาท์พาร์ก" ที่ออกอากาศในเดือนเมษายน ค.ศ. 2010 การประท้วงดังกล่าวมีคอเมดีเซ็นทรัล ผู้เผยแพร่รายการโทรทัศน์ "เซาท์พาร์ก" เป็นผู้นำ หลังจากเจ้าหน้าที่บางคนซึ่งรับผิดชอบเนื้อหา 2 ช่วงของตอนดังกล่าวถูกขู่ฆ่า มีการลงรูปวาดมุฮัมมัดในอินเทอร์เน็ตเมื่อวันทีี่ 20 เมษายน ค.ศ. 2010 พร้อมข้อความหนุนเสรีภาพในการแสดงออก โดยสื่อในเชิงว่า ใครจะวาดรูปมุฮัมมัดในวันที่ 20 พฤษภาคม ก็ได้
แมนออฟเดอะวูดส์
แมนออฟเดอะวู๊ดส์ () เป็นผลงานสตูดิโออัลบั้มชุดที่ 5 ของนักร้อง-นักแต่งเพลง ป็อป/อาร์แอนด์บี ชาวอเมริกัน จัสติน ทิมเบอร์เลก ออกวางขายอัลบั้มเมื่อ 2 กุมภาพันธ์ พ.ศ. 2561 อัลบั้มบันทึกเสียงระหว่างปี พ.ศ. 2559 - 2560
จัสติน ทิมเบอร์เลก เป็นผู้แต่งเพลง และโปรดิวเซอร์ร่วมกับ The Neptunes, Timbaland, Danja, J-Roc, Eric Hudson, และRob Knox โดยซิงเกิลแรกที่ออกจำหน่ายคือ "Filthy" ในวันที่ 5 มกราคม พ.ศ. 2561
การรณรงค์
การรณรงค์ (อังกฤษ : Campaigns) หมายถึง โครงการที่มีเป้าหมายเพื่อสร้างการเปลี่ยนแปลงทางสังคมในประเด็นต่างๆ สร้างความตระหนัก โน้มน้าวใจ และกระตุ้นให้กลุ่มเป้าหมายกระทำบางอย่าง หรือเปลี่ยนแปลงทัศนคติ หรือพฤติกรรมตามวัตถุประสงค์ของโครงการ โดยมี ‘สาร’ รูปแบบต่างๆ ที่ถูกออกแบบขึ้นจากการกำหนดกลยุทธ์ ทิศทาง และลักษณะบางอย่างร่วมกัน เพื่อใช้สื่อสารไปยังกลุ่มเป้าหมายที่เฉพาะเจาะจงในกรอบระยะเวลาที่กำหนด โดยประยุกต์ใช้สื่อในฐานะตัวกลางระหว่าง "สาร" และ "กลุ่มเป้าหมาย" อย่างสร้างสรรค์ เพื่อให้เกิดการรับรู้และสร้างความสนใจ
การที่โครงการหรือกิจกรรมใดๆ จะจัดเป็นงานประเภท "การรณรงค์" ได้นั้นจะต้องมีกรอบโครงสร้างของการสื่อสารที่เผยแพร่ออกไปในรูปแบบเดียวกัน กล่าวคือ "การณรงค์" นั้นจะต้องมี "ชุด" ของเนื้อหา หรือข้อความในการสื่อสารออกไปในลักษณะใดลักษณะหนึ่งที่เหมือนๆกัน เช่น การใช้สำนวน (Idiom), ข้อความ (Message), คำขวัญ (Slogan), การจัดวางภาพ (Layout), สี (Color), ลักษณะตัวอักษร (Font), เสียง (Sound), เพลงประกอบ (Soundtrack) หรือ เสียงประกอบ (Sound effects) เป็นต้น
นอกจากองค์ประกอบดังกล่าว การออกแบบ ‘สาร’ จำเป็นจะต้องย้อนกลับไปตอบโจทย์ซึ่งเป็นจุดประสงค์หลักของ "การรณรงค์" รวมทั้งต้องสามารถสร้างการจดจำแก่กลุ่มเป้าหมายได้ว่า "การรณรงค์" นี้มีที่มาจากกลุ่มใด บริษัทใด หรือองค์กรใด และรณรงค์เพื่ออะไร
องครักษ์
องครักษ์ () หรือเจ้าหน้าที่อารักขาใกล้ชิด () เป็นเจ้าหน้าที่รักษาความปลอดภัยหรือเจ้าพนักงานบังคับใช้กฎหมายของรัฐบาลหรือทหารประเภทหนึ่งที่ทำหน้าที่คุ้มครองบุคคลหรือกลุ่มบุคคล มักเป็นข้าราชการหรือเจ้าพนักงานระดับสูง ผู้มั่งมี และผู้มีชื่อเสียง จากอันตราย โดยทั่วไปได้แก่โจรกรรม การทำร้ายร่างกาย การลักพาตัว การลอบฆ่า การก่อกวน การเสียสารสนเทศลับ คำขู่และความผิดทางอาญาอื่น
บุคคลสาธารณะสำคัญที่สุดเช่น ประมุขแห่งรัฐ หัวหน้ารัฐบาล และผู้ว่าราชการมีองครักษ์หรือีมองครักษ์จากหน่วยงาน กองทัพหรือกำลังตำรวจคุ้มกัน (เช่น ในสหรัฐได้แก่ ราชการลับสหรัฐหรือราชการความปลอดภัยทางทูตของกระทรวงการต่างประเทศ) ในประเทศส่วนใหญ่ที่ประมุขแห่งรัฐเป็นผู้นำทหารด้วย องครักษ์ของผู้นำตามประเพณีเป็นราชองครักษ์ (Royal Guard), องครักษ์สาธารณรัฐ (Republican Guard) และหน่วยทหารชั้นยอดอื่น บุคคลสาธารณะที่มีความสำคัญรองลงมาหรือมีความเสี่ยงต่ำกว่าอาจมีองครักษ์คนเดียวที่ทำหน้าที่เป็นสารถีด้วย
พิธีเปิดโอลิมปิกฤดูหนาว 2018
พิธีเปิดการแข่งขันโอลิมปิกฤดูหนาว 2018 กำหนดจัดขึ้นในวันที่ 9 กุมภาพันธ์ พ.ศ. 2561 เวลา 20.00 น. ตามเวลามาตรฐานเกาหลี ณ สนามกีฬาโอลิมปิกพย็องชัง ซึ่งสร้างเพื่อจัดพิธีการในโอลิมปิกและพาราลิมปิกโดยเฉพาะ และจะรื้อถอนเมื่อการแข่งขันพาราลิมปิกเสร็จสิ้น ซึ่งมีมุน แจ-อิน ประธานาธิบดีเกาหลีใต้ เป็นประธานในพิธี
คณะกรรมการจัดการแข่งขันได้ก่อสร้างสนามกีฬาโอลิมปิกพย็องชัง เป็นการเฉพาะสำหรับ โอลิมปิกฤดูหนาว 2018 ซึ่งสนามกีฬาโอลิมปิกมีลักษณะเป็นรูปห้าเหลี่ยม มีความจุ 35,000 ที่นั่ง ซึ่งที่มาของการเลือกรูปห้าเหลี่ยมนี้เกิดจากรูปร่างนี้เป็นรูปผสมระหว่างวงกลม สี่เหลี่ยมจัตุรัส และสามเหลี่ยม ซึ่งเป็นตัวแทนของสวรรค์ โลก และมนุษย์ โดยสนามแห่งนี้จะไม่จัดการแข่งขันในรายการใด ๆ เลย แต่จะจัดเฉพาะพิธีเปิด และพิธีปิดเท่านั้น
การเดินขบวนนักกีฬาในพิธีเปิดโอลิมปิกฤดูหนาว 2018 จะเริ่มต้นขบวนนักกีฬาและเจ้าหน้าที่จากประเทศกรีซ ตามธรรมเนียมโอลิมปิก ต่อจากนั้นจะเป็นขบวนนักกีฬาจากประเทศต่าง ๆ อีก 90 ประเทศ โดยเรียงตามอักษรเกาหลี และปิดท้ายด้วยขบวนนักกีฬาจากประเทศเกาหลี ซึ่งเป็นทีมที่รวมนักกีฬาจากประเทศเกาหลีใต้ และเกาหลีเหนือเข้าด้วยกัน โดยใช้ธงรวมเกาหลี เป็นธงประจำทีม
ในการเดินขบวนนักกีฬาได้มีการเปิดเพลงประกอบต่าง ๆ เช่น ทำนองเพลง "Hand in Hand" ของวงโคเรียนา ซึ่งเป็นเพลงประจำการแข่งขัน โอลิมปิกฤดูร้อน 1988 ณ กรุงโซล, เพลง "คังนัมสไตล์" ของศิลปินไซ, เพลง "Likey" ของวงทไวซ์, เพลง "Fantastic Baby" ของวงบิกแบง
, เพลง "DNA" ของวงบีทีเอส และเพลง "Red Flavor" ของวงเรดเวลเวต ซึ่งเป็นเพลงเดียวที่เล่นไม่จบ เนื่องจากขบวนนักกีฬารวมเกาหลีได้เข้าสู่สนาม โดยใช้เพลงอารีรัง
ไทยลีก 3 ฤดูกาล 2561 – ตอนบน
ไทยลีก 3 ฤดูกาล 2561 โซนตอนบน () หรือไทยลีก 3 ออมสินลีก โปร ตามชื่อของผู้สนับสนุนคือธนาคารออมสิน เป็นการแข่งขันไทยลีก 3 ฤดูกาลที่สองนับแต่ก่อตั้งลีกเมื่อ พ.ศ. 2560 โดยมีทั้งหมด 14 ทีมเข้าร่วมแข่งขันในลีกฤดูกาลนี้ หลังจากอำนาจ ยูไนเต็ดและพะเยาได้ถอนทีมก่อนฤดูกาลจะเริ่มต้นสโมสรเหล่านี้ถูกสมาคมฟุตบอลฯ ลงโทษงดจ่ายเงินสนับสนุน ห้ามเข้าร่วมการแข่งขันเป็นเวลา 2 ปี (ฤดูกาล 2561 - 2562) และถูกปรับลดชั้นลงไปแข่งขันในไทยลีก 4 ในฤดูกาล 2563
เอซ
เอซ ( ; เกาหลี: 에이스) ย่อมาจาก Adventure Calling Emotions เป็นวงบอยแบนด์สัญชาติเกาหลีใต้ ภายใต้สังกัด Beat Interactive Ent. มีสมาชิกทั้งหมด 5 คน ได้แก่ จุน, ดงฮุน, ว้าว, บยองกวาน และชาน เปิดตัวในวันที่ 23 พฤษภาคม พ.ศ. 2560 ด้วยซิงเกิลอัลบั้ม "Cactus" และมีชื่อแฟนคลับ Choice
เอซเป็นวงบอยแบนด์ภายใต้ Beat Interactive Ent. ก่อนเดบิวต์พวกเขาเป็นวงโคฟเวอร์ที่โคฟเวอร์วงต่าง ๆ ออกทำกิจกรรมบัสกิ้งตามสถานที่ต่างๆ และร่วมทัวร์คอนเสิร์ตกับวง Acapella
ต่อมาเมื่อวันที่ 18 ตุลาคม 2017 ได้ปล่อยซิงเกิลอัลบั้มที่2ที่ชื่อ "Callin' "
พัค จุนฮี ( )
ชื่อในวงการ จุน ( )
เกิดเมื่อวันที่ 
ซุนช็อน, จังหวัดชอลลาใต้ ประเทศเกาหลีใต้
- จุนเคยเป็นเด็กฝึกหัดที่ค่าย Jellyfish Ent.และฝึกควบคู่มากับวง Vixx
- จุนเคยเป็นเด็กฝึกหัดที่ CJ E&M ระยะเวลา 3 ปี
- เคยออกรายการ I Can See Your Voice4 Ep.7 
- ได้ออกรายการเซอร์ไววัลของทางช่อง KBS รายการ The Unit และได้อันดับที่ 21
ลี ดงฮุน ( )
ชื่อในวงการ ดงฮุน ( )
เกิดเมื่อวันที่ 
คยองกีโด ประเทศเกาหลีใต้
- เคยเป็นเด็กฝึกหัดที่ CJ E&M
- ดงฮุนเคยไปออกรายการ Superstar K5 และเป็น Top10
- เคยออกรายการ I Can See Your Voice4 Ep.4 
- ดงฮุนได้ไปออกรายการเซอร์ไววัลของทางช่อง JTBC รายการ MIX NINE และได้อันดับ 8
คิม เซฮยุน/เซยุน ( )
ชื่อในวงการ Wow ()
เกิดเมื่อวันที่ 
จอลลาโด ประเทศเกาหลีใต้
- Wow เป็นพี่ชายของ คิมอึนซอ(Sixteen) 
- Wow เคยเป็นเด็กฝึกหัดค่าย YG Ent. เป็นระยะเวลา 1 ปี
- เคยเป็นเด็กฝึกหัดที่ CJ E&M 
- Wow ได้ไปออกรายการเซอร์ไววัลของทางช่อง JTBC รายการ MIX NINE และได้อันดับที่ 11 
คิม บยองกวาน ( )
ชื่อในวงการ เจสัน ()
เกิดเมื่อวันที่ 
โซล ประเทศเกาหลีใต้
- เคยไปออกรายการ Kpop Star1
- บยองกวานชนะ JYP audition ครั้งที่ 11 ปี 2014
- บยองกวานเคยเป็นเด็กฝึกหัดค่าย JYP Ent. ระยะเวลาฝึก 6 เดือน
- เคยอาศัยอยู่ที่ประเทศแคนาดาระยะเวลา 8 เดือน
- บยองกวานได้ไปออกรายการเซอร์ไววัลของทางช่องJTBC รายการMIX NINE และได้อันดับที่ 4
คัง ยูชาน ( )
ชื่อในวงการ ชาน ( )
เกิดเมื่อวันที่ 
เชจู ประเทศเกาหลีใต้
จบการศึกษาจาก Dong-Ah Institute of Media and Arts
- ชานเคยเป็นเด็กฝึกหัดค่าย JYP Ent.
ระยะเวลาฝึก 6 เดือน
- ชานได้ไปออกรายการเซอร์ไววัลของทางช่องKBS รายการThe Unit และได้อันดับ 9 ที่ได้เดบิวต์กับสมาชิกคนอื่นๆของทางรายการเป็นระยะเวลา 7 เดือน
- เคยปรากฏตัวใน MV “Like Ooh Ahh하게” ของ TWICE
ล้านปี
ล้านปี () เป็นหน่วยจำนวน 1,000,000 (1×10) ปี หรือ 31.6 เทระวินาที
ส่วนใหญ่มีการใช้ myr ในวิทยาศาสตร์โลกและจักรวาลวิทยา โดย myr ถูกใช้คล้ายกับ "mya" หรือ "ล้านปีก่อน (million years ago)"
การใช้ myr เป็นที่ถกเถียงกันในธรณีวิทยา ทว่าเป็นหน่วยมาตราฐานในดาราศาสตร์ "myr" ในธรณีวิทยามักหมายถึง "Myr" (หน่วยของเมกะปี, mega-years) ส่วนในดาราศาสตร์มักหมายถึง "MYR" (million years, ล้านปี)
ลีจันเอสโตเนีย
หน่วยทหารเอสโตเนีย (, ) เป็นหน่วยทหารภายในกองกำลังสนับสนุนการรบของหน่วยวัฟเฟิน-เอ็สเอ็ส เวอร์ฟือกุนจ์สทรูปเปอร์ในช่วงสงครามโลกครั้งที่สอง ซึ่งประกอบไปด้วยทหารชาวเอสโตเนีย
สรุปเหรียญโอลิมปิกฤดูหนาว 2018
สรุปเหรียญโอลิมปิกฤดูหนาว 2018 เป็นรายการของคณะกรรมการโอลิมปิกแห่งชาติจัดอันดับตามจำนวนเหรียญที่ได้รับระหว่างการแข่งขันกีฬาโอลิมปิกฤดูหนาว 2018 ในเมืองพย็องชัง ประเทศเกาหลีใต้ ตั้งแต่วันที่ 9-25 กุมภาพันธ์ พ.ศ. 2561 มีนักกีฬาประมาณ 2,920 คน 102 รายการ ใน 15 ชนิดกีฬา มีคณะกรรมการโอลิมปิกแห่งชาติ 26 จากทั้งหมด 88 คณะที่ได้รับอย่างน้อยหนึ่งเหรียญ
เจ้าภาพ (ประเทศเกาหลีใต้)
แสงชัย แหเลิศตระกูล
แสงชัย แหเลิศตระกูล หรือภาษาปากว่า หมอแสง ผู้จัดการการไฟฟ้าส่วนภูมิภาคจังหวัดปราจีนบุรี มีชื่อเสียงจากการแจกสมุนไพรซึ่งลือว่ารักษามะเร็งได้ ในเดือนกุมภาพันธ์ 2561 กรมแพทย์แผนไทยและแพทย์ทางเลือกออกใบรับรองให้เขาเป็นหมอพื้นบ้าน
แสงชัยอาศัยอยู่ในอำเภอเมืองปราจีนบุรี จังหวัดปราจีนบุรี สำเร็จการศึกษามหาบัณฑิตจากครุศาสตร์ไฟฟ้า มหาวิทยาลัยเทคโนโลยีพระจอมเกล้าพระนครเหนือ สมรสกับภรรยาชื่อ ยุภาพร แหเลิศตระกูล ข้าราชการครู มีธิดา 2 คน คนเล็กเป็นนักร้องลูกทุ่งมีชื่อในวงการว่า "ตาลใจ อาร์สยาม"
แสงชัยขึ้นชื่อว่าแจกสมุนไพรที่ลือกันว่ามีฤทธิ์รักษาโรคมะเร็ง มีที่มาจากเมื่อตาล ธิดาคนเล็ก เรียนอยู่ชั้นประถมศึกษาปีที่ 6 เป็นโรคมะเร็งสมอง ได้ทดลองผสมสูตรยาไปใช้กับสุนัขจรจัดแล้วอาการดีขึ้น จึงนำมาใช้กับธิดาของตนก็พบว่าดีขึ้นเช่นกัน แสงชัยให้สัมภาษณ์ว่าแจกสมุนไพรมา 10 กว่าปีแล้ว
แสงชัยผลิตยาได้วันละ 25,000 เม็ด มีส่วนผสมระหว่างรำข้าวนาปีกับสมุนไพรหลายชนิด เช่น ข้าวเย็นเหนือ ข้าวเย็นใต้ รังนก ถั่งเช่า เกสรดอกไม้ นานกว่า 6 เดือนแล้วผสมรำข้าวในเดือนสุดท้าย กินวันละ 1 เม็ดก่อนนอน แสงชัยกล่าวว่า บางคนที่ได้รับยาก็รอดชีวิต มีค่ามะเร็งลดลง แต่บางคนก็เสียชีวิต กำหนดรับยาทุกวันเสาร์และอาทิตย์ของต้นเดือน
แสงชัยกำหนดให้ผู้มารับแจกสมุนไพรต้องมีเอกสารแสดงคำวินิจฉัยโรคมะเร็ง, ใบรับรองแพทย์, ทะเบียนบ้าน, บัตรประชาชนฉบับจริงทั้งหมด ผู้ที่ไปรับแทนผู้ป่วยต้องเป็นพ่อแม่ สามี ภรรยา พี่น้องร่วมบิดามารดาเดียวกันเท่านั้น ทั้งนี้ ก่อนรับยา ผู้รับยาต้องไปลงบันทึกประจำวันที่สถานีตำรวจภูธรจังหวัดปราจีนบุรีว่าจะไม่เอาผิดกับผู้แจกยา ซึ่งแสงชัยแนะนำว่าควรรักษาควบคู่กับการแพทย์แผนปัจจุบัน ญาติผู้ป่วยมะเร็งคนหนึ่งเล่าว่า ผู้ป่วยกินยาหมอแสงแล้วอาการทรุด และตั้งข้อสังเกตว่า ตำรวจมีผลประโยชน์กับแสงชัยหรือไม่ เพราะมีการเก็บเงินค่าลงบันทึกประจำวัน ซึ่งเมื่อคิดจากจำนวนผู้ป่วยและญาติที่มาลงทะเบียนต่อเดือนแล้ว จะได้เงิน 60,000 บาทต่อเดือน
กรมการแพทย์แผนไทยและการแพทย์ทางเลือกเคยมาตรวจสอบสมุนไพรของเขาแล้วยังไม่พบการกระทำผิดกฎหมาย เนื่องจากไม่ได้มีพฤติกรรมการตรวจรักษา ไม่มีการอ้างว่าสมุนไพรนี้สามารถรักษาโรคมะเร็งให้หายได้จึงไม่เข้าข่ายเป็นยารักษาโรคที่ต้องขึ้นทะเบียน และไม่มีการขาย เรื่องความปลอดภัยของผลิตภัณฑ์ ต้องไม่มีการโฆษณาเกินจริงว่ารักษามะเร็งได้
วันที่ 7 กุมภาพันธ์ 2561 อธิบดีกรมการแพทย์แผนไทยและการแพทย์ทางเลือกออกหนังสือรับรองว่าแสงชัยเป็นหมอพื้นบ้านตามระเบียบกรมพัฒนาการแพทย์แผนไทยและการแพทย์ทางเลือกว่าด้วยการออกหนังสือรับรองหมอพื้นบ้าน (ฉบับที่ 2) พ.ศ. 2555 ซึ่งกำหนดว่าสามารถดำเนินการได้โดยมิได้รับประโยชน์ตอบแทน
ในเดือนกุมภาพันธ์ 2561 ผู้ป่วยโรคมะเร็งเรียกร้องให้รัฐบาลสนับสนุนต้นทุนการผลิตสมุนไพรของแสงชัยที่เป็นมูลค่าหลายล้านบาทต่อเดือน กลัวว่าต่างชาติจะซื้อสูตรยาแล้วนำยามาวางขายในราคาแพง
แม่ลูกจันทร์ คอลัมนิสต์ไทยรัฐ เขียนว่า ตนเชื่อว่าผู้ป่วยที่ไปรอรับแจกสมุนไพรของแสงชัยกว่าร้อยละ 90 เคยรับการรักษาด้วยการแพทย์แผนปัจจุบันแล้วไม่ดีขึ้น การกินยาสมุนไพรเป็นที่พึ่งสุดท้ายก็ไม่เสียหาย แม้ไม่สามารถพิสูจน์คุณสมบัติรักษามะเร็งได้ เพราะผู้ป่วยต้องการกำลังใจ
ศึกมวยไทย ททบ.5
ศึกมวยไทย ททบ.5 เป็นรายการโทรทัศน์ถ่ายทอดสดกีฬามวยไทย ที่ได้รับการถ่ายทอดสด 177 ประเทศทั่วโลก รายการนี้ทำการถ่ายทอดทางช่อง 5 ทุกวันอาทิตย์ เวลา 16.05 น. - 18.00 น. โดยเริ่มออกอากาศวันอาทิตย์ที่ 15 มกราคม พ.ศ. 2560 - 26 สิงหาคม พ.ศ. 2561
การรักษามะเร็ง
มะเร็งสามารถรักษาได้ด้วยการผ่าตัด เคมีบำบัด รังสีบำบัด การบำบัดฮอร์โมน การรักษาแบบมุ่งเป้า (รวมทั้งการรักษาภูมิคุ้มกัน) และการทำให้ตายสังเคราะห์ (synthetic lethality) ทางเลือกการรักษาขึ้นอยู่กับตำแหน่งและระดับของเนื้องอกและระยะของโรค เช่นเดียวกับสภาวะโดยรวมของผู้ป่วย (สภาพของผู้ป่วย) มีการรักษามะเร็งขั้นทดลองอยู่ระหว่างการพัฒนาจำนวนหนึ่ง ภายใต้ประมาณการปัจจุบัน มนุษย์สองในห้าคนจะมีมะเร็งในระยะหนึ่งของช่วงชีวิต
การขจัดมะเร็งอย่างสมบูรณ์โดยไม่ก่อความเสียหายต่อร่างกายส่วนที่เหลือ (คือ การบรรลุการรักษาโดยแทบไม่มีผลเสีย) เป็นเป้าหมายการรักษาในอุดมคติและมักเป็นเป้าหมายในทางปฏิบัติ บางครั้งสามารถบรรลุได้โดยการผ่าตัด แต่ความโน้มเอียงของมะเร็งในการรุกรานเนื้อเยื่อใกล้เคียงหรือแพร่กระจายไปที่ไกลโดยการแพร่กระจายเห็นได้ด้วยกล้องจุลทรรศน์ (microscopic metastasis) มักจำกัดประสิทธิผลของการผ่าตัด และเคมีบำบัดและรังสีบำบัดสามารถมีผลเสียต่อเซลล์ปกติได้ ฉะนั้น การรักษาที่มีผลเสียที่ไม่ค่อยสำคัญจึงอาจยอมรับเป็นเป้าหมายในทางปฏิบัติได้ในบางกรณี และนอกจากเจตนารักษาแล้ว เป้าหมายในทางปฏิบัติยังรวมถึง (1) การระงับมะเร็งให้ไม่แสดงอาการ (subclinical state) และธำรงภาวะนั้นไว้ให้มีคุณภาพชีวิตที่ดีหลายปี (คือ การรักษามะเร็งเสมือนโรคเรื้อรัง) และ (2) การบริบาลบรรเทาโดยไม่มีเจตนารักษา (สำหรับมะเร็งแพร่กระจายระยะก้าวหน้า)
เนื่องจาก "มะเร็ง" หมายถึงกลุ่มโรค จึงไม่น่ามี "การรักษามะเร็ง" เดี่ยว ๆ เช่นเดียวกับการรักษาเดี่ยว ๆ สำหรับโรคติดเชื้อทุกชนิด เคยเชื่อว่าสารยับยั้งการสร้างหลอดเลือด (angiogenesis inhibitor) มีศักยภาพเป็นการักษา "กระสุนเงิน" ที่ใช้ได้กับมะเร็งหลายชนิด แต่ไม่ได้ผลในทางปฏิบัติ
กองพลทหารราบยานเกราะอาสาเอ็สเอ็สที่ 18 &quot;ฮอสท์ เว็สเซิล&quot;
"ฮอสท์ เว็สเซิล"
กองพลทหารราบยานเกราะอาสาเอ็สเอ็สที่ 18 "ฮอสท์ เว็สเซิล" () ถูกก่อตั้งขึ้นในปี ค.ศ. 1944 ประกอบไปด้วยนักเรียนทหารนายร้อยจากกองทัพน้อยทหารราบเอ็สเอ็สที่ 1 และรวมทั้งส่วนใหญ่เป็นคนเชื้อชาติเยอรมัน(Volksdeutsche)จากฮังการี กองพันที่ 1 มีจำนวนประมาณ 1,000 คน เข้ามาอยู่ประจำกองพลเอ็สเอ็สฮอสท์เว็สเซิลและถูกส่งไปยังกาลิเซีย
มันได้ถูกใช้สำหรับ"หน้าที่ด้านความมั่นคง"จนกระทั่งถูกส่งไปยังบนแนวรบด้านตะวันออก กับให้ข้อยกเว้นแก่กรมทหารที่เข้าสู้รบกับการก่อการกำเริบชาติสโลวาเกียในเดือนสิงหาคม ค.ศ. 1944 ต่อจากนั้นก็ได้เข้าสู้รบเพียงหน่วยเดียวในฮังการีและต่อมาในเชโกสโลวาเกียที่นั้นก็ได้ถูกทำลายลง
กองพลนี้ได้รับการสมญานามตามชื่อของสมาชิกหน่วยชตูร์มับไทลุง (เอ็สเอ) ฮอสท์ เว็สเซิล ที่ได้เป็นที่รู้จักกันที่เป็นผู้เขียนเนื้อร้องของเพลงประจำชาติพรรคนาซี เพลงฮอสท์-เว็สเซิล-ลีท และได้รับการยกย่องสรรเสริญจากระบอบนาซีในฐานะผู้เสียสละในช่วงต้นปีของพรรค
ฮอสท์ เว็สเซิล
ฮอสท์ ลูทวิช เกออร์ค เอริช เว็สเซิล (; 9 ตุลาคม ค.ศ. 1907 – 23 กุมภาพันธ์ ค.ศ. 1930) เป็นผู้นำท้องถิ่นในกรุงเบอร์ลินของพรรคนาซีในหน่วยชตูร์มับไทลุง (ทหารกองพันพายุ) หรือหน่วย เอ็สอา ที่ได้เป็นที่รู้จักกันดีสำหรับผู้พลีชีพเสียสละเพื่อนาซีโดยโยเซ็ฟ เกิบเบิลส์ ภายหลังจากเว็สเซิลถูกสังหารในปี ค.ศ. 1930
เว็สเซิลได้เข้าร่วมครั้งแรกเป็นสมาชิกเยาวชนและกลุ่มกองกำลังกึ่งทหารฝ่ายขวาจัดสุดโต่ง แต่ต่อมาก็ได้ลาออกจากพวกเขาและเข้าร่วมหน่วยเอ็สเอ ทหารกองพันพายุที่ต่อสู้บนท้องถนน-พวกชุดกากีของพรรคนาซี เขาได้เข้ามามีบทบาทเป็นผู้บัญชาการหลายทีมของหน่วยเอ็สอาและเขตตำบล เมื่อวันที่ 14 มกราคม ค.ศ. 1930 เขาได้ถูกยิงที่ศีรษะโดยสองสมาชิกของพรรคคอมมิวนิสต์เยอรมนี (KPD) อัลเบร็ชท์ "อาลี" เฮอเลอร์ (Albrecht "Ali" Höhler) ถูกจับกุมและตั้งข้อกล่าวหาฆาตกรรม เฮอเลอร์ถูกตัดสินขั้นต้นให้จำคุกเป็นเวลา 6 ปี แต่ถูกหน่วยเอ็สอาบังคับให้ออกจากคุกและถูกฆ่าตายหลังจากที่นาซีขึ้นครองอำนาจ
พิธีศพของเว็สเซิลก็ได้รับความสนใจอย่างกว้างขวางในกรุงเบอร์ลิน พร้อมกับสมาชิกของพรรคนาซีหลายคนที่ได้มาร่วมงาน ภายหลังจากที่เขาเสียชีวิต เขาได้กลายเป็นสัญลักษณ์โฆษณาชวนเชื่อส่วนใหญ่ในนาซีเยอรมนี เพลงมาร์ชที่เขาเป็นคนเขียนเนื้อร้องได้ถูกเปลี่ยนชื่อเป็นฮอสท์-เว็สเซิล-ลีท ("เพลงฮอสท์ เว็สเซิล") และกลายเป็นเพลงสดุดีอย่างเป็นทางการของพรรคนาซี ภายหลังอดอล์ฟ ฮิตเลอร์ได้ขึ้นสู่อำนาจทั้งประเทศในปี ค.ศ. 1933 เพลงนี้ได้กลายเป็นเพลงชาติร่วมของเยอรมนี พร้อมกับบทกวีแรกของดัสด็อยทช์ลันท์ลีท หรือเป็นที่รู้จักกันคือ "ด็อยทช์ลันท์อือเบอร์อัลเลิส" (Deutschland über alles)
มิตช์ แมคคอนเนลล์
แอดดิสัน มิตเชลล์ แมคคอนเนลล์ จูเนียร์ (; เกิดเมื่อวันที่ 20 กุมภาพันธ์ พ.ศ. 2485) เป็นนักการเมืองชาวอเมริกันที่ทำหน้าที่เป็นสมาชิกวุฒิสภาอาวุโสของสหรัฐจากรัฐเคนทักกีตั้งแต่ปี พ.ศ. 2528 สมาชิกพรรคริพับลิกันเขายังทำหน้าที่เป็นผู้นำเสียงข้างมากในวุฒิสภาตั้งแต่วันที่ 3 มกราคม พ.ศ. 2558 ก่อนหน้านี้เขาทำหน้าที่เป็นผู้นำเสียงข้างน้อยตั้งแต่ปี พ.ศ. 2550 จนถึงปี พ.ศ. 2558 เขาเป็นคนที่สองในรัฐเคนทักกีจะนำพรรคของเขาในวุฒิสภา แมคคอนเนลล์ดํารงตําแหน่งเป็นสมาชิกวุฒิสภาสหรัฐที่ยาวนานที่สุดในประวัติศาสตร์ของรัฐเคนทักกี
สโมสรฟุตบอลจังหวัดอ่างทองในฤดูกาล 2561
สโมสรฟุตบอลจังหวัดอ่างทองในฤดูกาล 2561 เป็นฤดูกาลที่ 5 ของ อ่างทอง ใน ไทยลีก 2. ฤดูกาลนี้อ่างทองได้เข้าร่วมการแข่งขันใน ไทยลีก 2
ประเทศเกาหลีในโอลิมปิกฤดูหนาว 2018
ประเทศเกาหลี เข้าร่วมแข่งขันกีฬาโอลิมปิกฤดูหนาวครั้งที่ 23 ค.ศ. 2018 ณ เมืองพย็องชัง ประเทศเกาหลีใต้ ระหว่างวันที่ 9 – 25 กุมภาพันธ์ พ.ศ. 2561
โดยในกีฬาโอลิมปิกฤดูหนาว 2018 คณะผู้แทนจากประเทศเจ้าภาพทั้งเกาหลีใต้และเกาหลีเหนือได้เดินขบวนเข้าด้วยกันในพิธีเปิดภายใต้ธงรวมเกาหลี
เปรมชัย กรรณสูต
เปรมชัย กรรณสูต (เกิด 9 มีนาคม พ.ศ. 2497) เป็นประธานบริหารบริษัท อิตาเลียนไทย ดีเวล๊อปเมนต์ จำกัด (มหาชน) เขาถูกเจ้าหน้าที่เขตรักษาพันธุ์สัตว์ป่าทุ่งใหญ่นเรศวรเข้าจับกุมหลังพบว่าเขาตั้งค่ายพักในบริเวณจุดห้ามตั้ง โดยมีความผิดในฐานฆ่าเสือดำโดยเจตนา และเขาไม่มีใบอนุญาต
เปรมชัย กรรณสูต เกิดเมื่อวันที่ 9 มีนาคม พ.ศ. 2497 เป็นบุตรชายคนสุดท้องจากจำนวนพี่น้อง 5 คน (เอกชัย, พิไลจิตร, นิจพร, อรเอม และเปรมชัย) ของ นพ.ชัยยุทธ กรรณสูต และ ม.ร.ว.พรรณจิต กรรณสูต (สกุลเดิม วรวรรณ) สำเร็จการศึกษาระดับประถมศึกษา และมัธยมศึกษาจากโรงเรียนจิตรลดา จากนั้นได้ไปศึกษาต่อที่สหรัฐอเมริกา สำเร็จการศึกษาระดับปริญญาตรีด้านวิศวกรรมเหมืองแร่จากรัฐโคโลราโด และระดับปริญญาโทด้านบริหารธุรกิจเอ็มบีเอ (MBA) จากมหาวิทยาลัยเซาเทิร์น แคลิฟอร์เนีย ด้านการทำงาน นพ.ชัยยุทธ กรรณสูต ได้ก่อตั้งบริษัท อิตาเลียนไทย ดีเวล๊อปเมนต์ จำกัด (มหาชน) ร่วมกับจิออร์จิโอ แเจียรี เมื่อ พ.ศ. 2501 ภายหลังการเสียชีวิตของแบร์ลิงเจียรีในปี พ.ศ. 2518 หุ้นทั้งหมดก็ตกเป็นของครอบครัวกรรณสูต เปรมชัยเริ่มเข้ามาทำงานในบริษัทอิตาเลียนไทยเมื่อปี พ.ศ. 2522 แต่เดิมเอกชัย ลูกชายคนโตต้องสืบทอดตำแหน่งต่อ แต่เกิดอุบัติเหตุทางรถยนต์ในวัย 32 ปี เมื่อปี 2522 จึงทำให้ตำแหน่งถูกตกไปที่เปรมชัย เปรมชัยขึ้นทะเบียนตลาดหลักทรัพย์เมื่อปี พ.ศ. 2537 โดยปัจจุบันเขาถือหุ้นสูงสุดที่ 14.88% หรือจำนวน 785,494,426 หุ้น
เมื่อวันที่ 4 กุมภาพันธ์ พ.ศ. 2561 เปรมชัยและคณะรวม 4 คน ถูกพบว่ามาตั้งค่ายพักในบริเวณจุดห้ามตั้งในเขตรักษาพันธุ์สัตว์ป่าทุ่งใหญ่นเรศวร เมื่อเจ้าหน้าที่เข้าตรวจสอบก็พบปืน กระสุนปืน มีดปลายแหลม อุปกรณ์ทำครัว ซากไก่ฟ้าหลังเทา และเนื้อเก้งซึ่งแช่อยู่ในถังน้ำแข็ง จึงถูกควบคุมตัว วันต่อมามีการกลับเข้าค้นและบริเวณข้างเคียงจนพบหลักฐานเพิ่มเติมพร้อมซากเสือดำ เจ้าหน้าที่เขตรักษาพันธุ์สัตว์ป่าทุ่งใหญ่นเรศวรแจ้ง 8 ข้อหา และตำรวจแจ้งเพิ่มอีก 1 ข้อหาคดีอาวุธปืน โดยทนายของเปรมชัยได้ยื่นประกันหลักทรัพย์เป็นจำนวน 150,000 บาท ต่อคน
พระวิสุทธิสมาจาร (ศรี พฺรหฺมโชติ)
พระวิสุทธิสมาจาร (เจ้าคุณศรี พฺรหฺมโชติ) อดีตเจ้าอาวาสวัดอ่างศิลา อดีตเจ้าคณะจังหวัดชลบุรี เกจิดังของอำเภอเมือง จังหวัดชลบุรี
พระวิสุทธิสมาจาร หรือที่นิยมเรียกและเป็นที่รู้จักกันโดยทั่วไปว่า ท่านเจ้าคุณศรี วัดอ่างศิลา อดีตเจ้าคณะจังหวัดชลบุรี และเจ้าอาวาสวัดอ่างศิลา ท่านเป็นพระเถรานุเถระผู้ทรงคุณ ทั้งด้านพระเวทย์วิทยาคม การพัฒนา การปกครอง จึงเป็นที่เคารพศรัทธาของพุทธศาสนิกชนทุกหมู่เหล่าทั้งใกล้ไกลตลอดมา
ท่านมีนามเดิมว่า " ศรี " นามสกุล " ยูถะสุนทร " ท่านเกิดเมื่อวันศุกร์ ขึ้น 11 ค่ำ เดือน 6 ปีมะแมวันที่ 28 เมษายน พ.ศ. 2414 เวลาย่ำรุ่ง พื้นเพเป็นชาวตำบลอ่างศิลา อำเภอเมือง จังหวัดชลบุรี โดยกำเนิด เป็นบุตรของ นายทอง และ นางเอี่ยง ยูถะสุนทร มีพี่น้องทั้งหมด 7 คน ท่านเป็นบุตรคนที่ 3
เมื่อเจริญวัยควรจะได้รับการศึกษา บิดามารดาได้นำไปฝาก พระครูสุวรรณาทร (เที่ยง จนฺทรํษี) ผู้เป็นหลวงลุงที่วัดอ่างศิลา ศึกษาทั้งอักขรสมัย มูลกัจจายณ์ จนสามารถอ่านออกเขียนได้ จึงกลับมาช่วยคอบครัวประกอบอาชีพ
เมื่อท่านอายุได้ 20 ปี จึงเข้าพิธีอุปสมบท เมื่อวันพฤหัสบดีที่ 14 พฤษภาคม พ.ศ. 2434 ณ พัทธสีมาวัดอ่างศิลาใน (ปัจจุบันยุบรวมเป็นวัดเดียวกันแล้วเมื่อ ปี 2459)
ได้รับฉายาทางธรรมว่า " พฺรหฺมโชติ "
อยู่ปรนนิบัติรับใช้พระอุปัชฌาย์และพระอาจารย์ทั้งสอง ตลอดจนศึกษาพระธรรมวินัย ตลอดจนพุทธาคม วิปัสสนากัมมัฏฐาน และการทำผงทั้งห้า รวมถึงกสิณทั้งสิบ อักขรเลขยันต์ โหราศาสตร์ แพทย์แผนโบราณท่านเจ้าคุณศรี วัดอ่างศิลา ได้มรณภาพ เมื่อวันที่ 4 สิงหาคม พ.ศ.2510 เวลา 23.00 น. รวมสิริอายุได้ 96 ปี 76 พรรษา
ผู้ต้องหา (เพลง)
"ผู้ต้องหา" เป็นซิงเกิลในปี พ.ศ. 2561 ของนักร้องธงไชย แมคอินไตย์ ร่วมกับวงลาบานูน จากโปรเจกต์อัลบั้มเพลงลำดับที่ 17 เบิร์ดมินิมาราธอน ประพันธ์เนื้อร้องโดย เหนือวงศ์ ต่ายประยูร ,แต่งทำนองโดย เมธี อรุณ และเรียบเรียงโดย ลาบานูน ,พูนศักดิ์ จตุระบุล มีโปรดิวเซอร์โดย พงศศรัณย์ พุ่มทิพย์ ออกจำหน่ายพร้อมกับเผยแพร่มิวสิกวีดีโอในวันที่ 19 มกราคม พ.ศ. 2561 สังกัดค่ายจีเอ็มเอ็ม แกรมมี่
เพลง "ผู้ต้องหา" ติดอันดับสูงสุด 18 จากการจัดอันดับของ Youtube Top Trending ในไทย บนยอดวิวใน youtube หลังจากปล่อยไปได้ 1 วัน และติดอันดับสูงสุดที่ 8 จากการจัดอันดับของ iTunes TOP Charts THAILAND ใน real time ในวันที่ 20 มกราคม 2561
เจ้าหญิงลูอีสแห่งเดนมาร์ก
เจ้าหญิงลูอีสแห่งเดนมาร์ก ()
เจ้าหญิงลูอีสแห่งเดนมาร์ก ประสูติ 17 กุมภาพันธ์ พ.ศ. 2418 ณ โคเปนเฮเกน เป็นพระราชธิดาพระองค์ที่ 3 และพระองค์แรกใน สมเด็จพระเจ้าเฟรเดอริกที่ 8 แห่งเดนมาร์ก และ หลุยส์แห่งสวีเดน สมเด็จพระราชินีแห่งเดนมาร์ก โดยพระองค์ประสูติ ณ พระราชวังอมาเลียนบอร์ก โดยพระองค์ทรงเป็นพระราชนัดดาใน สมเด็จพระเจ้าชาลล์ที่ 5 แห่งสวีเดน ฝ่ายพระราชมารดา
เจ้าหญิงลูอีส ทรงเสกสมรสกับ เจ้าชายเฟรเดอริกแห่งชัมเบิร์ก-ลิพเพอ เมื่อวันที่ 5 พฤษภาคม พ.ศ. 2439 ณ พระราชวังอมาเลียนบอร์ก ซึ่งเป็นสถานที่ประสูติของพระองค์ รับพระราชทานพระอิสริยยศที่ เจ้าหญิงแห่งชัมเบิร์ก-ลิพเพอ พระชายา โดยมีพระบุตร 3 พระองค์ดังนี้
โดยภายหลังการเสกสมรสนั้น ชีวิตคู่ของพระองค์ไม่ค่อยราบรื่นนักและระหองระแหงเป็นอย่างมาก โดยพระบุตรอาศัยอยู่กับพระสวามี ณ ราชอาณาจักรโบฮีเมีย เจ้าหญิงลูอีสจะเสด็จไปทรงเยี่ยมพระโอรส ธิดาและพระสวามี 2-3 ครั้งต่อปี โดย สมเด็จพระเจ้าเฟรเดอริกที่ 8 แห่งเดนมาร์ก พระราชบิดาจะเสด็จพระราชดำเนินทรงเยี่ยมพระราชนัดดาและพระชามาดา (ลูกเขย) ทุกครั้ง ภายหลังที่พระองค์สิ้นพระชนม์ พระสวามี ทรงเสกสมรสใหม่กับ เจ้าหญิงอ็องตัวแน็ตแห่งอันฮัลท์
เจ้าหญิงลูอีส สิ้นพระชนม์เมื่อวันที่ 4 เมษายน พ.ศ. 2449 สิริพระชันษา 31 ปี โดย เจ้าชายวิลเลียมแห่งชัมเบิร์ก-ลิพเพอ ผู้เป็นพระสัสุระ (พ่อสามี) สิ้นพระชนม์ตามพระสุณิสาเพียง 5 ชั่วโมง โดยสาเหตุของการสิ้นพระชนม์เจ้าหญิงลูอีสเกิดจากการติดเชื้อในพระมัตถลุงค์ (สมอง) อย่างรุนแรง โดยสืบเนื่องมาจากพระองค์นั้นทรงจมน้ำในทะลสาบกับ เจ้าชายวิลเลียมแห่งชัมเบิร์ก-ลิพเพอ ในเขตพระราชวังของพระสวามี พระองค์ทรงประชวรและไม่หายไข้ จนนำไปสู่การสิ้นพระชนม์ พระองค์นั้นทรงเป็นพระราชบุตรพระองค์แรกของ สมเด็จพระเจ้าเฟรเดอริกที่ 8 แห่งเดนมาร์ก ที่สิ้นพระชนม์
เจ้าชายเฟรเดอริกแห่งชัมเบิร์ก-ลิพเพอ
เจ้าชายเฟรเดอริกแห่งชัมเบิร์ก-ลิพเพอ ()
เจ้าชายเฟรเดอริกแห่งชัมเบิร์ก-ลิพเพอ ประสูติเมื่อวันที่ 30 มกราคม พ.ศ. 2411 ณ ปราสาทรีโบริส ราชอาณาจักรโบฮีเมีย เป็นพระโอรสใน เจ้าชายวิลเลียมแห่งชัมเบิร์ก-ลิพเพอ และ เจ้าหญิงบาทิลดิชแห่งอันฮัลท์-เดสซู 
พระองค์ทรงเสกสมรสครั้งแรกกับ เจ้าหญิงลูอีสแห่งเดนมาร์ก เมื่อวันที่ 5 พฤษภาคม พ.ศ. 2439 ณ พระราชวังอมาเลียนบอร์ก ซึ่งเป็นสถานที่ประสูติของพระชายา เจ้าหญิงลูอีสรับพระราชทานพระอิสริยยศที่ เจ้าหญิงแห่งชัมเบิร์ก-ลิพเพอ พระชายา โดยมีพระบุตร 3 พระองค์ดังนี้
โดยภายหลังการเสกสมรสนั้น ชีวิตคู่ของพระองค์ไม่ค่อยราบรื่นนักและระหองระแหงเป็นอย่างมาก โดยพระองค์และพระบุตรอาศัยอยู่ ณ ราชอาณาจักรโบฮีเมีย เจ้าหญิงลูอีสจะเสด็จไปทรงเยี่ยมพระโอรส ธิดาและพระสวามี 2-3 ครั้งต่อปี โดย สมเด็จพระเจ้าเฟรเดอริกที่ 8 แห่งเดนมาร์ก พระสัสสุระ (พ่อตา) จะเสด็จพระราชดำเนินทรงเยี่ยมพระราชนัดดาทุกครั้ง ภายหลังที่เจ้าหญิงลูอีสพระองค์สิ้นพระชนม์จากพระอาการติดเชื้อในพระมัตถลุงค์ (สมอง) อย่างรุนแรงเนื่องมาจากการจมน้ำในทะเลสาบเขตพระราชวังของพระองค์พร้อมกับ เจ้าชายวิลเลียมแห่งชัมเบิร์ก-ลิพเพอ พระบิดาที่สิ้นพระชนม์ตามหลังพระสุณิสาไปเพียง 5 ชั่วโมง พระองค์ก็ทรงเสกสมรสใหม่กับ เจ้าหญิงอ็องตัวแน็ตแห่งอันฮัลท์ เมื่อวันที่ 26 พฤษภาคม พ.ศ. 2452 มีพระบุตร 2 พระองค์ ดังนี้
ค็อนชตันทซ์
ค็อนชตันทซ์ () เป็นเมืองในรัฐบาเดิน-เวือร์ทเทมแบร์ก ประเทศเยอรมนี ตั้งอยู่ทางตะวันตกสุดของทะเลสาบโบเดิน เป็นเมืองพรมแดนที่อยู่ติดกับประเทศสวิตเซอร์แลนด์ ค็อนชตันทซ์เป็นเมืองมหาวิทยาลัยอันเป็นที่ตั้งของมหาวิทยาลัยค็อนชตันทซ์ ซึ่งมีอายุกว่า 1,200 ปี
มิสเตอร์ซูปราเนชันแนลไทยแลนด์ 2017
มิสเตอร์ซูปราเนชันแนลไทยแลนด์ 2017 เป็นการประกวดมิสเตอร์ซูปราเนชันแนลไทยแลนด์ครั้งที่ 2 เก็บตัวทำกิจกรรมที่พัทยา จังหวัดชลบุรี ระหว่างวันที่ 14 -16 สิงหาคม พ.ศ. 2560 และรอบตัดสินจัดการประกวดเมื่อวันที่ 27 สิงหาคม พ.ศ. 2560 ณ เอเชียทีค เดอะ ริเวอร์ฟร้อนท์, กรุงเทพมหานคร โดยในประกวดรอบตัดสินช่องวัน ดำเนินการถ่ายทอดการประกวด การประกวดครั้งนี้มีการเปลี่ยนรูปแบบใหม่ โดยใช้รูปแบบการคัดเลือกตัวแทนจากทั้ง 77 จังหวัด ผู้ที่ชนะการประกวดจะได้เป็นตัวแทนประเทศไทยเข้าร่วมประกวดมิสเตอร์ซูปราเนชันแนล 2017 โดยอารัช วิทยากรณ์ เป็นผู้ครองตำแหน่งในปีนี้
§ ได้รับการโหวตเข้ามาอยู่ใน 15 คนสุดท้าย
การประกวดชุดประจำจังหวัดยอดเยี่ยม โดยชุดประจำชาติยอดเยี่ยมที่ได้รับการคัดเลือก จะถูกนำไปให้ตัวแทนที่ชนะการประกวดตำแหน่งต่างๆใส่เพื่อเข้าร่วมในการประกวดระดับนานาชาติต่อไป
มิสเตอร์สตาร์วอยซ์เป็นตำแหน่งที่ตัดสินจากน้ำเสียงดี ลีลาการร้องเพลง ผู้เข้าประกวดที่มีถูกใจคณะกรรมการ จะเป็นผู้ชนะมิสเตอร์สตาร์วอยซ์ 
มิสเตอร์โซเซียลมีเดียเป็นตำแหน่งที่ตัดสินจากยอดไลก์และแชร์สูงสุดทางเฟซบุ๊ก ผู้เข้าประกวดที่มียอดไลก์และแชร์สูงสุดจะผ่านเข้าสู่รอบ 15 คนสุดท้ายทันที
มิสเตอร์พีเพิลส์ชอยซ์เป็นตำแหน่งที่ตัดสินจากคะแนนยอดนิยมสูงสุดจากการโหวตจากผู้ชมทางบ้าน ผู้เข้าประกวดที่ได้รับคะแนนสูงสุดจะผ่านเข้าสู่รอบ 15 คนสุดท้ายทันที
77 ผู้เข้าประกวดที่ได้รับการยืนยัน
สโมสรฟุตบอลจังหวัดเชียงใหม่ในฤดูกาล 2561
สโมสรฟุตบอลจังหวัดเชียงใหม่ในฤดูกาล 2561 เป็นฤดูกาลที่ 6 ของ เชียงใหม่ เอฟซี ใน ไทยลีก 2. ฤดูกาลนี้เชียงใหม่ เอฟซีได้เข้าร่วมการแข่งขันใน ไทยลีก 2, เอฟเอคัพ และ ลีกคัพ
สตาดีโออัตเลตีอัซซูร์รีดีตาเลีย
สตาดีโออัตเลตีอัซซูร์รีดีตาเลีย () เป็นสนามฟุตบอลของอาตาลันตาแบร์กามัสกากัลโช และ U.C. AlbinoLeffe ในเมือง แบร์กาโม ประเทศอิตาลี มีความยาว 120 เมตร และความกว้าง 70 เมตร จุคนได้ 21,300 ที่นั่ง สนามแห่งนี้ถูกมองว่าล้าหลังเมื่อเทียบกับมาตรฐานของเซเรียอา เนื่องจากอัฒจันทร์ส่วนใหญ่ไม่มีหลังคาคลุม
สนามกีฬาชีโร วีโกรีโต
สนามกีฬาชีโร วีโกรีโต () เป็นสนามฟุตบอลในเมืองเบเนเวนโต ประเทศอิตาลี และยังเป็นสนามเหย้าของเบเนเวนโตกัลโช มีความจุ 25,000 ที่นั่ง เปิดใช้งานในปี ค.ศ. 1979
สุพจน์ จดจำ
สุพจน์ จดจำ (เกิดวันที่ 2 มีนาคม พ.ศ. 2533) ชื่อเล่น บอย เป็นนักฟุตบอลอาชีพชาวไทย ปัจจุบันเล่นในตำแหน่งกองหน้าให้กับพีที ประจวบ ในไทยลีก
หลังจากที่ทำผลงานอันโดดเด่นให้กับกระบี่ ฤดูกาล 2560 สุพจน์ถูกเรียกตัวติดทีมชาติชุดใหญ่ครั้งแรกในเดือนกันยายน พ.ศ. 2560 เขาลงเล่นให้กับทีมชาติครั้งแรกเมื่อวันที่ 5 ตุลาคม พ.ศ. 2560 ในนัดกระชับมิตรพบกับพม่า โดยเขาถูกส่งลงมาเป็นสำรองในนาทีที่ 60 แต่ก็ได้รับบาดเจ็บระหว่างเกม ทำให้ถูกเปลี่ยนตัวออกในนาทีที่ 74
ต่อมาในเดือนมีนาคม พ.ศ. 2561 สุพจน์มีชื่อติดทีมชาติไทยอีกครั้ง ในการแข่งขันฟุตบอลชิงถ้วยพระราชทานคิงส์คัพ ครั้งที่ 46
เจ้าชายคริสเตียนแห่งชัมเบิร์ก-ลิพเพอ (2441-2517)
เจ้าชายคริสเตียนแห่งชัมเบิร์ก-ลิพเพอ ()
เจ้าชายคริสเตียนแห่งชัมเบิร์ก-ลิพเพอ ประสูติเมื่อวันที่ 20 กุมภาพันธ์ พ.ศ. 2441 ณ โซพรอน ฮังการี เป็นพระโอรสใน เจ้าชายเฟรเดอริกแห่งชัมเบิร์ก-ลิพเพอ และ เจ้าหญิงลูอีสแห่งเดนมาร์ก เป็นพระราชนัดดาใน สมเด็จพระเจ้าเฟรเดอริกที่ 8 แห่งเดนมาร์ก และ หลุยส์แห่งสวีเดน สมเด็จพระราชินีแห่งเดนมาร์ก ผ่านทางสายพระราชมารดา
เจ้าชายคริสเตียนแห่งชัมเบิร์ก-ลิพเพอ ทรงหมั้นหมายกับ เจ้าหญิงไอรีนแห่งกรีซและเดนมาร์ก พระราชธิดาใน พระเจ้าคอนสแตนตินที่ 1 แห่งกรีซ แต่ก็ไม่ได้เสกสมรสกัน โดยต่อมาจาก เจ้าหญิงไอรีน ได้เสกสมรสกับ เจ้าชายไอโมน ดยุกที่ 4 แห่งโอสตา
เมื่อวันที่ 9 กันยายน พ.ศ. 2480 พระองค์ทรงเสกสมรสกับ เจ้าหญิงฟีโอโดราแห่งเดนมาร์ก พระธิดาใน เจ้าชายฮารัลด์แห่งเดนมาร์ก ซึ่งทั้ง 2 ทรงเป็นพระญาติกันเนื่องจากทรงเป็นพระราชนัดดาใน สมเด็จพระเจ้าคริสเตียนที่ 8 แห่งเดนมาร์ก เหมือนๆกัน โดยเจ้าหญิงฟีโอโดรา รับพระราชทานพระอิสริยยศที่ เจ้าหญิงแห่งชัมเบิร์ก-ลิพเพอ พระชายา โดยทั้ง 2 มีพระบุตรดังนี้
โดยหลังจากพระองค์สิ้นพระชนม์ในปี พ.ศ. 2517 พระชายา พระบุตร ประทับ ณ ประเทศเยอรมนี และ ประเทศเดนมาร์ก
คุณแม่สวมรอย
คุณแม่สวมรอย (ชื่อภาษาอังกฤษ : You Are Me) เป็นละครโทรทัศน์ไทย แนว โรแมนติก-คอมเมดี-ดราม่า-แอ็คชั่น-สืบสวนสอบสวน สร้างโดย บริษัท รักละคร จำกัด โดยผู้จัด พลังธรรม กล่อมทองสุข สร้างจากบทประพันธ์โดย กรุง ญ. ฉัตร บทโทรทัศน์ บุหลันดั้นเมฆ , ณัฏฐพล เกษบุญชู , ภัทรนันทน์ อิศรางกูร ณ อยุธยา กำกับการแสดงโดย นันทพร แก้วอัมพร นำแสดงโดย ฐากูร การทิพย์, นลินทิพย์ สกุลอ่องอำไพ, ธรรม์ธัช ธารินทร์ภิรมย์, ลภัสรดา ช่วยเกื้อ ,ดวงตา ตุงคะมณี, เจสสิกา ภาสะพันธุ์, สโรชา วาทิตตพันธ์, เพ็ญเพ็ชร เพ็ญกุล และนักแสดงอืนๆอีกมากมาย เริ่มออกอากาศตอนแรกวันที่ 15 กุมภาพันธ์ พ.ศ. 2561 – 29 มีนาคม พ.ศ. 2561 ทางสถานีวิทยุโทรทัศน์ไทยทีวีสีช่อง 3 ต่อจากละคร สะใภ้กาฝาก
มหาวิทยาลัยโดชิชะ
มหาวิทยาลัยโดชิชะ (, ) หรือเรียกสั้น ๆ ว่า โดได () สถาบันอุดมศึกษาเอกชน ที่ตั้งอยู่ใน นครเคียวโตะ ประเทศญี่ปุ่นก่อตั้งขึ้นเมื่อ พ.ศ. 2418 นับเป็นหนึ่งในสถาบันการศึกษาชั้นสูงที่เก่าแก่ที่สุดแห่งหนึ่งของญี่ปุ่น
มหาวิทยาลัยโดชิชะก่อตั้งขึ้นโดย โจเซฟ ฮาร์ดี้ นีซิมะ ซึ่งเป็นมิชชันนารีหรือหมอสอนศาสนาชาวญี่ปุ่นในชื่อ โรงเรียนสอนภาษาอังกฤษโดชิชะ กระทั่ง พ.ศ. 2463 จึงได้รับการยกฐานะเป็นมหาวิทยาลัย
นิกกี บัตต์
นิโคลัส บัตต์ (; เกิด 21 มกราคม 2518) หรือที่รู้จักกันในชื่อ นิกกี บัตต์ โค้ชฟุตบอลและอดีตนักฟุตบอลอาชีพชาวอังกฤษปัจจุบันเป็นโค้ชทีมเยาวชนให้กับ แมนเชสเตอร์ยูไนเต็ด อดีตต้นสังกัดของเขารวมถึงเป็นเจ้าของร่วมของทีมซอลฟอร์ดซิตี
จากนี้จนวันสุดท้าย
"จากนี้จนวันสุดท้าย" เป็นซิงเกิลเพลงที่ 2 ของวง PREM ผู้ประพันธ์คำร้อง คือ เพิ่มศักดิ์ พิสิษฐ์สังฆการ, สุดเขต จึงเจริญ, และอนันต์ ดาบเพ็ชรธิกรณ์ -ทำนอง คือ PREM ,เพิ่มศักดิ์ พิสิษฐ์สังฆการ, สุดเขต จึงเจริญ, และอนันต์ ดาบเพ็ชรธิกรณ์ และผู้เรียบเรียง คือ เพิ่มศักดิ์ พิศิษฐ์สังฆการ เพลงนี้ออกจำหน่ายในวันที่ 30 พฤศจิกายน พ.ศ. 2560
สำหรับมิวสิกวีดิโอเพลงนี้ มีโบว์ แวนด้า และน้องมะลิ - พาขวัญ สหวงษ์ มาถ่ายทอดความสัมพันธ์ของแม่กับลูกในมิวสิกวีดิโอเพลงนี้ ที่คอยรักษาทุกช่วงเวลา เพื่อทำทุกวันให้มีค่าเหมือนอยู่ด้วยกันเป็นวันสุดท้าย สิ่งที่แม่โบว์บอกกับทีมงามก็คือ ในเพลง ‘จากนี้จนวันสุดท้าย’ มีคำคำหนึ่งเหมือนที่ปอเคยได้พูดไว้กับแม่โบว์
รักจริงจัง
รักจริงจัง เป็นซิงเกิลของวงพอส ในปี พ.ศ. 2560 แต่งเนื้อร้อง - ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย พลกฤษณ์ อินทรสมบัติ เรียบเรียงเพลงร่วมกับวงพอสภายใต้สังกัดค่ายมีเรคคอร์ดส ในเครือมิวสิกมูฟเอนเตอร์เทนเมนต์
สำหรับมิวสิกวีดิโอเพลงนี้ มี ฟิลลิปส์ ทินโรจน์ ได้ผู้ชนะแคมเปญจาก The Face Men Thailand มาถ่ายทอดในมิวสิกวีดิโอนี้
เพลง รักจริงจัง ติดอันดับสูงสุด 3 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 26 สิงหาคม พ.ศ. 2559 ที่มีคนดาวน์โหลดมากที่สุด
เจ้าหญิงอ็องตัวแน็ตแห่งอันฮัลท์
เจ้าหญิงอ็องตัวแน็ตแห่งอันฮัลท์ ()
เจ้าหญิงอ็องตัวแน็ต ประสูติเมื่อวันที่ 3 มีนาคม พ.ศ. 2428 ณ รัฐแซกโซนี-อันฮัลต์ เป็นพระธิดาเพียงพระองค์เดียวใน เจ้าชายเลโอโปลด์ เจ้าชายรัชทายาทแห่งอันฮัลท์ และ เจ้าหญิงเอลิซาเบธแห่งเฮลส์และคาเซิล เมื่อพระองค์ประสูติได้เพียง 1 ชันษา พระบิดาก็สิ้นพระชนม์อย่างกระทันหัน ณ คานส์ เจ้าหญิงเอลิซาเบธผู้เป็นพระมารดาทีงเศร้าโศกเสียพระทัยอย่างมาก และไม่ทรงเสกสมรสใหม่อีก 70 ปี ต่อมา พระมาดาของพระองค์ก็สิ้นพระชนม์ ณ เมืองเดสซู
เจ้าหญิงอ็องตัวแน็ต ทรงเสกสมรสกับ เจ้าชายเฟรเดอริกแห่งชัมเบิร์ก-ลิพเพอ เมื่อวันที่ 26 พฤษภาคม พ.ศ. 2452 ณ เมืองเดสซู รับพระราชทานพระอิสริยยศที่ เจ้าหญิงแห่งชัมเบิร์ก-ลิพเพอ พระชายา ทั้งคู่มีพระบุตรร่วมกันดังนี้
เจ้าหญิงอ็องตัวแน็ต สิ้นพระชนม์เมื่อวันที่ 3 เมษายน พ.ศ. 2506 ณ เดสเซา พระศพถูกฝังไว้ ณ สุสานซิงเบิร์กในเมืองเดสซู ซึ่งพระศพของพระองค์นั้นฝังอยู่ใกล้ๆพระศพของพระมารดา
เจ้าชายวิลเลียมแห่งชัมเบิร์ก-ลิพเพอ
เจ้าชายวิลเลียมแห่งชัมเบิร์ก-ลิพเพอ ()
เจ้าชายวิลเลียมแห่งชัมเบิร์ก-ลิพเพอ ประสูติเมื่อวันที่ 12 ธันวาคม พ.ศ. 2377 ณ เยอรมัน เป็นพระโอรสพระองค์ที่ 7 ใน เจ้าชายจอร์จ วิลเลียม เจ้าชายแห่งชัมเบิร์ก-ลิพเพอ และ เจ้าหญิงอิดาแห่งวัลเด็คและเพียดมอนต์ โดยขณะทรงพระเยาว์พระองค์ทรงมีพระอุปนิสัยค่อนข้างระเบียบเนื่องจากทรงถูกเลี้ยงดูให้รับผิดชอบพระองค์เอง 
พระองค์ทรงเสกสมรสกับ เจ้าหญิงบาทิลดิชแห่งอันฮัลท์-เดสซู เมื่อวันที่ 30 พฤษภาคม พ.ศ. 2405 เจ้าหญิงบาทิลดิช รับพระราชทานพระอิสริยยศที่ เจ้าหญิงแห่งชัมเบิร์ก-ลิพเพอ พระชายา โดยมีพระบุตรดังนี้
พระองค์สิ้นพระชนม์เมื่อวันที่ 4 เมษายน พ.ศ. 2449 เนื่องมาจากติดเชื้อในพระมัตถลุงค์ (สมอง) อย่างรุนแรง พร้อมด้วย เจ้าหญิงลูอีสแห่งเดนมาร์ก พระสุณิสา สิบเนื่องมาจากทั้ง 2 ทรงจมน้ำในทะลสาบในเขตพระราชวังของพระองค์เอง
สุภาพบุรุษไทยแลนด์
สุภาพบุรุษไทยแลนด์ () เป็นการประกวดความงามชายในประเทศไทย จัดขึ้นเป็นครั้งแรกเมื่อปี พ.ศ. 2555 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสเตอร์อินเตอร์เนชันแนล
สัญลักษณ์สี
สุภาพบุรุษไทยแลนด์ 2013 ถือได้ว่าเป็นการประกวดสุภาพบุรุษไทยแลนด์ที่ถูกจัดขึ้นเป็นครั้งที่ 2 การประกวดรอบตัดสินจัดขึ้นเมื่อวันที่ 27 ตุลาคม 2556 ณ โรงภาพยนตร์ อีนิกมา เดอะ ชาโดว์ สกรีน (Enigma: The Shadow Screen) ศูนย์การค้าสยามพารากอน โดยผู้ชนะการประกวดในครั้งนี้ คือ ณัฐวัตน์ รุ่งเรืองวรวัฒน์ ซึ่งจะได้เป็นตัวแทนประเทศไทยในการประกวด Man Models International 2014 ที่จะจัดขึ้นเป็นครั้งแรกในประเทศไทย
ผู้ที่ผ่านรอบคัดเลือกเข้าสู่รอบ 20 คนสุดท้ายของการประกวดสุภาพบุรุษไทยแลนด์ 2013 มีรายชื่อดังต่อไปนี้:
สุภาพบุรุษไทยแลนด์ 2012 ถือได้ว่าเป็นการประกวดมิสเตอร์ไทยแลนด์อินเตอร์เนชันแนลที่ถูกจัดขึ้นเป็นครั้งที่ 1 การประกวดรอบตัดสินจัดขึ้นเมื่อวันที่ 13 ตุลาคม 2555 ณ โรงแรมมิราม่า กรุงเทพ, กรุงเทพมหานคร โดยผู้ชนะการประกวดในครั้งนี้ คือ ปิยะนัส สุจริต ซึ่งจะได้เป็นตัวแทนประเทศไทยเข้าร่วมประกวดมิสเตอร์อินเตอร์เนชันแนล 2012 และมุขพล โปษกะบุตร จะได้เป็นตัวแทนเข้าร่วมประกวดแมนฮันต์อินเตอร์เนชันแนล 2012
ผู้ที่ผ่านรอบคัดเลือกเข้าสู่รอบ 12 คนสุดท้ายของการประกวดสุภาพบุรุษไทยแลนด์ 2012 มีรายชื่อดังต่อไปนี้:
เจ้าชายเลโอโปลด์ เจ้าชายรัชทายาทแห่งอันฮัลท์
เจ้าชายเลโอโปลด์ เจ้าชายรัชทายาทแห่งอันฮัลท์ ()
เจ้าชายเลโอโปลด์ เจ้าชายรัชทายาทแห่งอันฮัลท์ ประสูติเมื่อวันที่ 18 กรกฎาคม พ.ศ. 2398 ณ ประเทศเยอรมนี เป็นพระโอรสพระองค์ใหญ่ใน เจ้าชายเฟรเดอริกที่ 1 ดยุกแห่งอันฮัลท์ และ เจ้าหญิงอ็องตัวแน็ตแห่งซัคเซิน-อัลเทนบูร์ก พระนาม เลโอโปลด์ ของพระองค์ได้รับการตั้งตามพระนามของ เจ้าชายเลโอโปลด์ที่ 4 ดยุกแห่งอันฮัลท์
เมื่อวันที่ 22 พฤษภาคม พ.ศ. 2414 เจ้าชายเลโอโปลด์ที่ 4 ดยุกแห่งอันฮัลท์ พระอัยกาของพระองค์สิ้นพระชนม์ พระบิดาจึงสืบพระอิสรยยศ ดยุกแห่งอันฮัลท์ พระองค์จึงกลายเป็นเจ้าชายรัชทายาทแห่งอันฮัลท์
เจ้าชายเลโอโปลด์ เจ้าชายรัชทายาทแห่งอันฮัลท์ ทรงเสกสมรสกับ เจ้าหญิงเอลิซาเบธแห่งเฮลส์และคาเซิล เมื่อวันที่ 26 พฤษภาคม พ.ศ. 2427 โดยทั้ง 2 มีพระธิดาร่วมกันเพียงพระองค์เดียวคือ
หลังจากพระธิดาเพียงพระองค์เดียวประสูติได้เพียง 1 ชันษา เจ้าชายเลโอโปลด์ เจ้าชายรัชทายาทแห่งอันฮัลท์ พระองค์ได้สิ้นพระชนม์อย่างกระทันหัน ณ คานส์ ฝรั่งเศส ด้วยที่พระองค์มีเพียงพระธิดาไม่มีพระโอรส พระอิสริยยศ เจ้าชายรัชทายาทแห่งอันฮัลท์ จึงตกไปเป็นของพระอนุชาคือ เจ้าชายฟรีดีชที่ 2 ดยุกแห่งอันฮัลท์ โดยพระชายาของพระองค์คือเจ้าหญิงเอลิซาเบธนั้น ไม่มีพระประสงค์เสกสมรสใหม่ และทรงมีพระชนม์ชีพยืนยาวมาอีก 70 ปี ก่อนสิ้นพระชนม์เมื่อวันที่ 7 มกราคม พ.ศ. 2498
พระนางยอดคำทิพย์
พระนางยอดคำทิพย์, นางยอดคำ, นางยอดคำราชกัญญา หรือ พระนางหอสูง มีพระนามเต็มว่า สมเด็จบรมบพิตรเป็นเจ้าเหนือหัวพระราชมารดาอัครมหาเทวี (อักขรวิธีเก่า: สัมเดัจบรมบํพิตฺรเปนเจาเหนิอหัวพฺรราชมาดาอะคํมหาเทวี) เป็นพระราชธิดาในพระเมืองเกษเกล้า กับพระนางจิรประภาเทวีแห่งอาณาจักรล้านนา ต่อมาได้อภิเษกสมรสเป็นพระอัครมเหสีในพระยาโพธิสาลราชแห่งอาณาจักรล้านช้าง มีพระราชโอรสพระองค์หนึ่งคือสมเด็จพระไชยเชษฐาธิราช
พระนางยอดคำทิพย์ หรือนางยอดคำ ประสูติในราชวงศ์มังรายแห่งอาณาจักรล้านนา เป็นพระราชธิดาในพระเมืองเกษเกล้า ประสูติแต่พระนางจิรประภาเทวีพระอัครมเหสี เมื่อจำเริญพระชันษาขึ้นจึงได้อภิเษกสมรสเป็นอัครมเหสีของพระยาโพธิสาลราชแห่งอาณาจักรล้านช้าง เพื่อหวังสร้างสายสัมพันธ์ระหว่างอาณาจักรทั้งสอง รวมทั้งเป็นการผนึกกำลังต่อต้านอิทธิพลของอาณาจักรอยุธยาที่ขยายตัวขึ้นในช่วงเวลาดังกล่าว ใน "พงศาวดารโยนก" ระบุว่าพระนางยอดคำทิพย์ประสูติกาลพระราชบุตรจำนวนห้าพระองค์ได้แก่ เจ้าเชษฐวงศ์ (ต่อมาคือสมเด็จพระไชยเชษฐาธิราช), ท้าวท่าเรือ (เจ้ากิถนาวะราช), ท้าววรวงษ์ (เจ้าสีวละวงษาราชกุมาร), นางแก้วกุมารี และนางคำเหลา ส่วนเอกสารที่รวบรวมโดยสิลา วีระวงส์นั้น เชื่อว่าพระนางยอดคำทิพย์มีสมเด็จพระไชยเชษฐาธิราชเป็นพระราชโอรสเพียงพระองค์เดียว
ใน พ.ศ. 2081 เหล่าขุนนางมีอำนาจเหนือพระมหากษัตริย์ล้านนา แล้วร่วมกันปลดพระเมืองเกษเกล้าลงจากพระราชอำนาจแล้วส่งไปอยู่เมืองน้อย หลังจากนั้นจึงสถาปนาท้าวชายเสวยราชย์แทนแต่ครองราชย์ไม่นานก็ถูกลอบปลงพระชนม์ ขุนนางจึงยกพระเมืองเกษเกล้าให้กลับมาครองราชย์อีกครั้ง แต่ทว่าครองราชย์ได้เพียงสองปีก็ถูกขุนนางกลุ่มแสนคราวลอบปลงพระชนม์ แผ่นดินล้านนาว่างกษัตริย์ ขุนนางเกิดความแตกแยกเป็นหลายกลุ่ม และเกิดกลียุค ภายหลังขุนนางกลุ่มเชียงแสนนำโดยพระนางจิรประภาเทวีได้กำจัดขุนนางกลุ่มแสนคราวได้สำเร็จ แล้วตั้งตนเป็นกษัตริย์ ในปี พ.ศ. 2088 เพื่อรอการเสด็จมาของท้าวอุปโย พระราชนัดดาผู้มีเชื้อสายราชวงศ์มังรายทางฝ่ายพระราชชนนีคือนางยอดคำ ในช่วงเวลาที่พระนางจิรประภาเทวีเสวยราชย์นั้น ก็มีศึกติดพันอยู่ไม่ขาด พระองค์จึงทรงของกำลังทหารล้านช้างผ่านทางนางยอดคำให้มาช่วยเหลือ ก่อให้เกิดการแทรกแซงล้านนาโดยล้านช้าง
เมื่อท้าวอุปโยเสด็จมาถึง พระนางจิรประภาเทวีจึงสละราชสมบัติแก่พระราชนัดดา ท้าวอุปโยครองล้านนาช่วงปี พ.ศ. 2089-2090 จนกระทั่งพระยาโพธิสาลราชเสด็จสวรรคตกะทันหัน ท้าวอุปโยจึงเสด็จกลับล้านช้าง พร้อมกับพระนางยอดคำ, พระนางจิรประภา และพระแก้วมรกต แผ่นดินล้านนาจึงว่างกษัตริย์และเกิดกลียุคอีกครั้ง
เมื่อท้าวอุปโยเสด็จถึงเมืองหลวงพระบาง ก็ทรงปราบปรามพระราชอนุชาทั้งสอง แล้วเสวยราชสมบัติทรงพระนามว่าพระอุปภัยพุทธบวรไชยเชษฐาธิราชเมื่อ พ.ศ. 2091 ขณะมีพระชันษาเพียง 14 ปี ด้วยเหตุนี้การจัดการปกครองอาณาจักรจึงอยู่ในกำกับของพระนางยอดคำ ที่ต่อมาได้รับการสถาปนาขึ้นเป็นสมเด็จบรมบพิตรเป็นเจ้าเหนือหัวพระราชมารดาอัครมหาเทวี ถือเป็นพระเกียรติยศสูงสุดเทียบเท่าพระมหากษัตริย์ รวมทั้งพระนางจิรประภาเทวี พระอัยยิกาก็ได้รับการสถาปนาขึ้นเป็นพระไอยกามหาเทวเจ้า (พระราชอัยยิกาพระมหาเทวีเจ้า) โดยอิทธิพลทางการเมืองของพระนางยอดคำยังคงอยู่จนกระทั่งปี พ.ศ. 2094 อันเป็นปีที่สมเด็จพระไชยเชษฐาธิราชสามารถปกครองอาณาจักรได้ด้วยตนเอง
พ.ศ. 2096 สมเด็จพระไชยเชษฐาธิราชพร้อมด้วยนางยอดคำพระราชมารดา และพระอัยยิกามหาเทวีเจ้าได้พระราชทานที่ดิน ข้าวัด และภาษี ณ วัดเชียงสา เมืองเชียงของ
พ.ศ. 2098 นางยอดคำพระราชมารดาบำเพ็ญพระราชกุศลในนามสมเด็จพระไชยเชษฐาธิราช พระราชทานที่ดิน และข้าวัดแก่วัดมณีเชษฐาราม (ปัจจุบันคือวัดจอมมณี) เมืองหนองคาย
เสียงเสมหะก่อนตาย
เสียงเสมหะก่อนตาย () เป็นเสียงที่เกิดจากน้ำลายหรือเสมหะหลอดลมสะสมอยู่ในคอหอยของผู้ป่วยที่ใกล้จะเสียชีวิต เกิดจากการที่ผู้ป่วยไม่สามารถกลืนน้ำลายหรือเสมหะเหล่านี้ได้ ประกอบกับการที่ร่างกายสร้างเสมหะออกมามากขึ้น ทำให้มีเสมหะสะสมมากขึ้น ก่อนจะมีอาการนี้บางรายอาจเริ่มมีอาการกลืนน้ำลำบากมาก่อนแล้ว อาการอื่นที่อาจพบร่วมกันได้เช่นอาการหายใจหอบเหนื่อยหรือหายใจเร็ว เสียงเสมหะก่อนตายนี้นอกจากจะเป็นสัญญาณบ่งบอกว่าผู้ป่วยกำลังจะเสียชีวิตแล้ว ยังอาจเกิดจากโรคหรือภาวะอื่นที่ทำให้รีเฟลกซ์การกลืนผิดปกติไป เช่นการบาดเจ็บทางสมองบางแบบ
ผู้ดูแลอาจเข้าใจผิดว่าเป็นเสียงของการสำลัก หรือการกลั้วคอได้
ธฤษณุ สรนันท์
ธฤษณุ สรนันท์ (11 มกราคม พ.ศ. 2534) ชื่อเล่น แมน เป็นนักแสดงและนายแบบชาวไทย โดยธฤษณุได้รับตำแหน่งแอร์โรว์ แฮนด์ซั่มแมน 2012 ในปี พ.ศ. 2555 และได้รับตำแหน่งรองชนะเลิศจากรายการ "เดอะเฟซเมนไทยแลนด์ ซีซัน 1" จึงได้เซ็นสัญญากับกันตนา ในปี พ.ศ. 2560
ธฤษณุเกิดเมื่อวันที่ 11 มกราคม พ.ศ. 2534 เป็นลูกครึ่งไทย-เดนมาร์ก ซึ่งบิดาเป็นชาวเดนมาร์ก ธฤษณุเติบโตและอาศัยอยู่ที่ กรุงเทพมหานคร ประเทศไทย เมื่ออายุได้ 15 ปีธฤษณุได้ย้ายไปอยู่ประเทศเดนมาร์ก ก่อนจะกลับมาประเทศไทยอีกครั้งเพื่อศึกษาต่อในระดับอุดมศึกษา จึงทำให้ธฤษณุได้เข้าวงการเป็นนายแบบครั้งแรกเมื่ออายุ 20 ปี จากการไปเดินแถวจตุจักร แล้วมีโมเดลลิ่งมาชักชวนให้ไปเดินแบบ ก่อนจะมีชื่อเสียงในวงการครั้งแรกจากการชนะเลิศการประกวด แอร์โรว์ แฮนด์ซั่ม แมน 2012 คนแรกของประเทศไทยในปี พ.ศ. 2555 กระทั่งปี พ.ศ. 2559 ธฤษณุมีผลงานการแสดงละครโทรทัศน์เรื่องแรกคือ ""นางทาส"" ซึ่งธฤษณุเป็นนักแสดงรับเชิญ รับบทเป็น ปิติ ทนายหน้าหอของท่านเจ้าคุณสีหโยธิน จากการที่โมเดลลิ่งของธฤษณุได้ติดต่อให้เขาแสดงเรื่องนี้ผ่านทาง "ณัฏฐนันท์ ฉวีวงษ์" ผู้จัดละครค่ายทีวีซีน และ"กิตติศักดิ์ ชีวาสัจจาสกุล" ผู้กำกับละคร หลังจากนั้น ธฤษณุเข้ารับราชการทหาร เป็นทหารเกณฑ์ สังกัดหน่วยฝึกทหารใหม่ ปตอ.พัน 7 กองร้อยทหารปืนใหญ่ต่อสู้อากาศยาน
ในปี พ.ศ. 2560 ธฤษณุได้เข้าร่วมการประกวด "เดอะเฟซเมนไทยแลนด์ ซีซัน 1" โดยธฤษณุได้อยู่"ทีมพีช พชร จิราธิวัฒน์" และได้รับตำแหน่งรองชนะเลิศ ต่อมาในปี พ.ศ. 2561 ธฤษณุได้เป็นตัวแทนประเทศไทยเดินทางไปแข่งขัน 2018 Asia Model Festival Awards (FACE of ASIA) ที่ประเทศเกาหลีใต้ และได้รับรางวัล OnDay Cosmetics Awards
แดร็ก เรซ ไทยแลนด์
แดร็ก เรซ ไทยแลนด์ () เป็นรายการเรียลลิตีโชว์ประกวดหา ไทยแลนด์แดร็กซูเปอร์สตาร์ คนแรกของไทย โดยให้เหล่าผู้แข่งขันได้โชว์ต่างๆ ทั้งโชว์เต้น โชว์ลิปซิงค์ การแสดงต่างๆ และในเรื่องของการแต่งหน้าทำผม รวมไปถึงการตัดเย็บเสื้อผ้าขณะแข่งอีกด้วย โดยกันตนาซื้อลิขสิทธิ์รายการ "" จากประเทศสหรัฐอเมริกา มาดัดแปลงและออกอากาศผ่านทางไลน์ทีวี ในซีซันแรกได้ อารยา อินทรา มาเป็นพิธีกรดำเนินรายการ โดยตอนแรกกำหนดออกอากาศในวันที่ 15 กุมภาพันธ์ พ.ศ. 2561"(อายุเป็นไปตามช่วงเวลาที่ถ่ายทำรายการ) "
"ออกอากาศ 15 กุมภาพันธ์ 2561"
ในช่วงแรกหลังจากได้เปิดตัวผู้เข้าแข่งขันทั้ง 10 คน และ พิธีกรทั้งสอง ก็เข้าสู่ช่วงของมินิชาแลนจ์ โดยจะเป็นการถ่าบแบบคลีนซิ่งของ Biore จะมีนายแบบทั้งสองคอยยืดราดน้ำลงมาระหว่างการถ่ายแฟชั่นครั้งนี้ โดยผู้เข้าแข่งขันทั้ง 10 จะต้องใช้ผลิตภัณฑ์เช็ดระหว่างการถ่ายภาพ และภาพที่ถ่ายออกมาดูดีเป็น 3 อันดับแรกได้แก่ Meannie Minaj, Morrigan และ Petchra
หลังจากที่ Morrigan ชนะมินิชาแลนจ์ในคร้งแรก Morrigan จึงได้สิทธิ์ในการเลือกของให้กับตัวเองและผู้เข้าแข่งขันทุกคนมาเป็นหนึ่งในการประดิษฐ์ชุดในการเดินรันเวย์
ออกอากาศ 22 กุมภาพันธ์ 2561"ออกอากาศ 1 มีนาคม 2561"ออกอากาศ 8 มีนาคม 2561"ออกอากาศ 15 มีนาคม 2561"ออกอากาศ 22 มีนาคม 2561"ออกอากาศ 29 มีนาคม 2561
กองพลทหารราบยานเกราะเอ็สเอ็สที่ 16 &quot;ไรชส์ฟือเรอร์ เอ็สเอ็ส&quot;
"ไรชส์ฟือเรอร์ เอ็สเอ็ส"
กองพลทหาราบยานเกราะเอ็สเอ็สที่ 16 "ไรชส์ฟือเรอร์ เอ็สเอ็ส"()เป็นหน่วยยานยนต์ในหน่วยวัฟเฟิน-เอ็สเอ็สของนาซีเยอรมนีในช่วงสงครามโลกครั้งที่สอง
กองพลเกรนาดีร์วัฟเฟินแห่งเอ็สเอ็สที่ 19 (ลัตเวียที่ 2)
กองพลเกรนาดีร์วัฟเฟินแห่งเอ็สเอ็สที่ 19 (ลัตเวียที่ 2)( , ) เป็นกองพลทหารราบของหน่วยวัฟเฟิน-เอ็สเอ็สในช่วงสงครามโลกครั้งที่สอง เป็นกองพลลัตเวียที่ 2 ก่อตั้งขึ้นในเดือนมกราคม ค.ศ. 1944 ภายหลังจากหน่วยรบพี่ กองพลเกรนาดีร์วัฟเฟินที่ 15 แห่งเอ็สเอ็ส (ลัตเวียนที่ 1) ซึ่งได้ก่อตั้งเป็นหน่วยทหารลัตเวีย ได้ถูกโอบล้อมด้วยวงล้อมคูร์แลนด์ เมื่อสิ้นสุดสงครามที่ได้ยอมจำนนต่อกองทัพแดง
กองพลนี้ได้ก่อตั้งขึ้นในเดือนมกราคม ค.ศ. 1944 จากกองทัพน้อยทหารราบเอ็สเอ็สที่ 2 กับได้เพิ่มทหารใหม่เป็นสามกรมทหาร, กรมทหารเกรนาดีร์วัฟเฟินที่ 46 (ลัตเวียที่ 6) ในขณะเดียวกัน ชื่อหน่วยของสองกรมทหารเกรนาดีร์อื่นๆได้ถูกเปลี่ยนจาก 39 และ 40 ไปยัง 42 และ 43 ตามลำดับ ผู้บัญชาการของกองพลน้อยทหารราบเอ็สเอ็สที่ 2 SS-Oberführer Hinrich Schuldt ได้กลายเป็นผู้บัญชาการคนแรกของกองพลนี้ ภายหลัง Schuldt ได้เสียชีวิตในการรบเมื่อวันที่ 15 มีนาคม ค.ศ. 1944 SS-Standartenführer Friedrich-Wilhelm Bock ได้เป็นผู้บัญชาการชั่วคราว ก็ได้ถูกแทนที่เมื่อวันที่ 13 เมษายน โดย SS-Oberführer Bruno Streckenbach ที่เป็นผู้นำของกองพลจนกระทั่งสงครามยุติลง
ซาราตอฟแอร์ไลน์ เที่ยวบินที่ 703
ซาราตอฟแอร์ไลน์ เที่ยวบินที่ 703 (6W703/SOV703) เป็นเที่ยวบินภายในประเทศจากท่าอากาศยานนานาชาติโดโมเดโดโวไปยังท่าอากาศยานออร์ค (Orsk Airport) เมื่อวันที่ 11 กุมภาพันธ์ 2561 เที่ยวบินที่ขึ้นบินใช้เครื่องบินอันโทนอฟ อัน-148-100เบ ตกไม่นานหลังขึ้นบิน ผู้โดยสารจำนวน 65 คน และลูกเรือจำนวน 6 คนเสียชีวิตทั้งหมด
อากาศยานที่ประสบอุบัติเหตุคือ อันโทนอฟ อัน-148-100เบ หมายเลขจดทะเบียน RA-61704, MSN 27015040004 ขับเคลื่อนโดยเครื่องยนต์Progress D-436 สองตัว เริ่มใช้บินครั้งแรกเมื่อเดือนพฤษภาคม ปี 2553 และถูกจดทะเบียนกับสายการบินโรสสิยาแอร์ไลน์ (Rossiya Airlines) เมื่อวันที่ 23 มิถุนายน 2553 เคยเกิดเหตุขัดข้องเล็กน้อยสองครั้ง ครั้งแรกเครื่องหยุดทำงานเมื่อวันที่ 28 กรกฎาคม 2556 และเกิดการล้มเหลวของล้อส่วนหน้าเครื่องระหว่างนำเครื่องขึ้นเมื่อวันที่ 23 สิงหาคม 2556 ซาราตอฟแอร์ไลน์เริ่มเช่าเครื่องเมื่อเดือนกุมภาพันธ์ ปี 2560 หนึ่งปีก่อนการตก
จากการตรวจสอบ เที่ยวบิน 703 มีผู้โดยสารทั้งหมด 65 คน และลูกเรืออีก 6 คน ในหมู่ผู้โดยสารมีเด็ก 3 คน โดยส่วนใหญ่อาศัยอยู่ในเมืองโอเรนบุร์ก ผู้โดยสารส่วนใหญ่เป็นคนรัสเซีย และบนเครื่องยังมีชาวต่างชาติสามคนจากอาเซอร์ไบจาน และสวิตเซอร์แลนด์ ทุกคนที่อยู่บนเครื่องเสียชีวิต หน่วยกู้ภัยเข้าถึงจุดเกิดเหตุ 2.5 ชั่วโมงหลังเครื่องตก
นักบินของเที่ยวบินนี้อายุ 51 ปี และมีชั่วโมงบินรวม 5,000 ชั่วโมง ในนั้นมี 2,800 ชั่วโมงบนเครื่องอันโทนอฟ อัน-148 ส่วนผู้ช่วยนักบินอายุ 35 ปีและมีชั่วโมงบินสะสมจำนวน 812 ชั่วโมง โดยทั้งหมดสะสมบนเครื่องอันโทนอฟ
The Show ศึกชิงเวที
The Show ศึกชิงเวที เป็นรายการโทรทัศน์ประเภทเรียลลิตี้เกมโชว์ ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทางช่องเวิร์คพอยท์ ดำเนินรายการโดย สมเกียรติ จันทร์พราหมณ์ ออกอากาศทุกวันอังคาร 20.15 - 21.45 น. เริ่มออกอากาศครั้งแรก 13 กุมภาพันธ์ พ.ศ. 2561
ทางรายการได้แบ่งเป็น 2 ทีม คือ ทีมฝ่ายชาย (สีแดง) และทีมฝ่ายหญิง (สีน้ำเงิน) ทั้ง 2 ทีม จะต้องไปเฟ้นหาซุปเปอร์สตาร์ของประเทศไทยในแวดวงต่างๆ เพื่อนำเสนอและนำบุคคลนั้นมาโชว์ในรายการ โดยจะมีการฝึกซ้อมก่อนการบันทึกเทปจริง ซึ่งจะมีการบันทึกเทปการซ้อมก่อนการแสดงจริงก่อนแสดงโชว์ เป็นการแสดงโชว์ที่ไม่เคยทำที่ไหนมาก่อน ซึ่งใน 1 เทป จะมี 2 คู่การแข่งขัน จำนวน 4 โชว์ จะแบ่งเป็นการแสดงของทีมสีแดง และทีมสีน้ำเงิน พอจบ 1 คู่ของการแข่งขัน จะมีการตัดสินโดยกรรมการ 2 ท่านซึ่งมีคนละ 1 คะแนน และผู้ชมในสตูดิโอทั้งหมดที่มาชมการบันทึกเทปรายการ ซึ่งมี 1 คะแนน ใครได้ 2 คะแนนใน 3 คะแนนก่อนจึงเป็นฝ่ายชนะในการแข่งขันนั้นโดยในแต่ละฝั่งจะมีกัปตันทีมและผู้ช่วยของทีมนั้นๆเพื่อเป็นผู้นำการแข่งขัน และในแต่ละสัปดาห์ฝั่งไหนได้คะแนนจากผลโหวตในห้องส่งรวมถึงคณะกรรมการไปได้มากที่สุดก็จะได้พื้นที่เพิ่มขึ้น และทีมที่ได้คะแนนน้อยกว่าพื้นที่เวทีก็จะเล็กลง เพื่อที่จะทำการแข่งขันต่อด้วยขนาดเวทีที่ได้ในโชว์ต่อไป ทีมฝ่ายไหนคะแนนถึง 15 คะแนนก่อนจะคว้าแชมป์และได้รับถ้วยรางวัลจากทางรายการไป
รายนามและรายละเอียดของคณะกรรมการแต่ละคน มีดังนี้
เจ้าหญิงอ็องตัวแน็ตแห่งซัคเซิน-อัลเทนบูร์ก
เจ้าหญิงอ็องตัวแน็ตแห่งซัคเซิน-อัลเทนบูร์ก ()
เจ้าหญิงอ็องตัวแน็ตแห่งซัคเซิน-อัลเทนบูร์ก ประสูติเมื่อวันที่ 18 เมษายน พ.ศ. 2381 ณ ประเทศเยอรมนี เป็นพระธิดาพระองค์ที่ 2 ใน เจ้าชายเอ็ดวาร์ดแห่งซัคเซิน-อัลเทนบูร์ก และ เจ้าหญิงอมาลีแห่งโฮเอินโซลเลิร์น-ซิกมาริงเงิน โดยทรงอยู่ในราชวงศ์เวิทเทินตั้งแต่แรกประสูติ 
พระองค์ทรงเสกสมรสกับ เจ้าชายเฟรเดอริกที่ 1 ดยุกแห่งอันฮัลท์ เมื่อวันที่ 22 เมษายน พ.ศ. 2397 ณ เมืองอัลเทนบูร์ก เนื่องจากพระบิดาพระมารดาทรงเห็นว่า เจ้าชายเฟรเดอริกที่ 1 ดยุกแห่งอันฮัลท์ ทรงมีฐานะร่ำรวยมาก และในวันเสกสมรสนั้น พระองค์และพระสวามีในรับเหรียญเกียรติยศ และเจ้าหญิงอ็องตัวแน็ตได้รับพระราชทานพระอิสริยยศเป็น ดัชเชสแห่งอันฮัลท์ พระชายา ทั้ง 2 มีพระบุตรร่วมกันดังนี้
ชายกินพืช
ชายกินพืช หรือ ชายกินหญ้า () เป็นคำที่ใช้ใน ญี่ปุ่น เพื่อกล่าวถึงคนที่ไม่สนใจจะแต่งงานหรือหาแฟนสาว คำว่าชายกินพืชใช้สื่อถึงชายหนุ่มที่สูญเสียความเป็นชาย คำนี้ถูกคิดขึ้นโดยนักเขียนมากิ ฟูคะซะวะ ในบทความตีพิมพ์เมื่อวันที่ 13 ตุลาคม ค.ศ. 2006
ผลสำรวจของชายโสดญี่ปุ่นใน ค.ศ. 2010 พบว่า ร้อยละ 61 ของชายในวัย 20 และร้อยละ 70 ของชายในวัย 30 นับว่าตัวเองเป็นชายกินพืช รัฐบาลญี่ปุ่นมองปรากฏการณ์นี้ว่าเป็นหนึ่งในสาเหตุของการลดลงของอัตราการเกิดในประเทศญี่ปุ่น
ตามที่ฟูคะซะวะอธิบายไว้ ชายกินพืช "ไม่ได้ไม่มีความสัมพันธ์ที่โรแมนติก แต่มีทัศนคติไม่แยแสต่อความต้องการเนื้อหนัง" นักปรัชญา มาซะฮิโระ โมริโอกะ ให้นิยามกับคำว่าชายกินพืชว่า เป็นชายที่ใจดีและอ่อนโยน และไม่ถูกยึดไว้ด้วยความเป็นชาย ไม่แสวงหาความรักโรแมนติกอย่างตะกละตะกลาม และไม่มีแนวโน้มที่จะถูกทำร้ายหรือทำร้ายผู้อื่น
ความไม่แยแสของผู้ชายต่อการแต่งงานและความผูกพันเป็นแนวโน้มที่สังเกตได้ในสังคมที่ก้าวหน้ามาก ๆ ปัจจัยทางสังคมและเศรษฐกิจต่าง ๆ มีการอ้างถึงบทบาทของแนวโน้มเช่นนี้ ในญี่ปุ่นการลดลงของเศรษฐกิจญี่ปุ่นมักถูกกล่าวกันว่าเป็นสาเหตุของการเพิ่มขึ้นของชายกินพืช ทฤษฎีที่ว่าความถดถอยทางเศรษฐกิจจากการแตกของฟองสบู่ในช่วงต้นคริสต์ทศวรรษ 1990 ทำให้ชาวญี่ปุ่นหันหลังให้กับผู้ชายที่เป็นแบบฉบับ และบทบาทในองค์กร ในขณะที่ภาวะเศรษฐกิจถดถอยแสดงให้เห็นถึงความเปราะบางของมนุษย์เงินเดือน การมีงานประจำกลายเป็นเรื่องที่น่าสนใจน้อยลง โดยมีฟรีแลนซ์กว่า 2,500,000 คนที่ทำงานเฉพาะช่วงเวลา และระหว่าง 650,000 ถึง 850,000 คนหนุ่มสาวที่ "ไม่ได้อยู่ในการศึกษา การจ้างงานหรือการฝึกอบรม" ระหว่างอายุ 19 ถึง 35 ปีอาศัยอยู่ในญี่ปุ่น การตอบสนองนี้อาจฝังลึกในวัฒนธรรมญี่ปุ่น
สตรีชาวญี่ปุ่นอาจเป็นอีกสาเหตุที่ผู้ชายไม่อยากมีความสัมพันธ์ที่โรแมนติก การตัดสินใจที่ชายกินพืชหลายคนหยุดการทำงานเนื่องจากการทำงานและการแต่งงานในญี่ปุ่นมีความเกี่ยวพันกันเป็นอย่างมาก  ทำให้ชาวญี่ปุ่นเหล่านี้หาคู่ยากขึ้น ผู้หญิงจำนวนมากปฏิเสธชายที่ไม่ได้มีงานที่มั่นคง. ผู้หญิงคนอื่น ๆ รู้สึกว่าชายกินพืชนั้นอ่อนแอและไม่เป็นชายชาตรี และชายบางคนก็ไม่ชอบผู้หญิงที่มีความเป็นตัวของตัวเอง. ในการสำรวจความคิดเห็นของเด็กชายญี่ปุ่นอายุระหว่าง 16 ถึง 19 ปีพบว่า 36% กล่าวว่าพวกเขาไม่สนใจในเรื่องเพศ ตัวเลขสำหรับหญิงในกลุ่มอายุเดียวกันอยู่ที่ 59%
มาซาฮิโร โมริโอกะโต้แย้งว่าชายกินพืชในญี่ปุ่นเป็นเป็นผลมาจากความสงบสุขหลังสงครามของญี่ปุ่น นับตั้งแต่สิ้นสุดสงครามโลกครั้งที่สองญี่ปุ่นไม่ได้มีส่วนร่วมโดยตรงในสงครามหรือความขัดแย้งใด ๆ ไม่ว่าจะอยู่ในขอบเขตของตนเองหรือนอกประเทศ ก่อนช่วงเวลาแห่งสันติภาพชาวญี่ปุ่นจำนวนมากรู้สึกว่าการเป็นทหารเป็นวิธีเดียวที่จะกลายเป็นลูกผู้ชาย บรรทัดฐานทางสังคมนี้หายไปอย่างช้าๆในช่วงหลังสงครามสันติภาพหลังสงคราม ด้วยเหตุนี้คนญี่ปุ่นจึงก้าวร้าวน้อยลงและอาจทำให้ชายเหล่านี้ไม่อยากมีรักโรแมนติก
ญี่ปุ่นมีอัตราการเกิดเพียง 1.42 ในปี 2014 ลดลงจากระดับ 1.84 ในช่วงกลางคริสต์ทศวรรษ 1980 หลายคนตำหนิการร่วงลงอย่างรุนแรงนี้ต่อการเพิ่มขึ้นของชายกินพืชในประเทศญี่ปุ่น การลดลงของอัตราการเกิดเป็นผลมาจากการไม่เต็มใจที่จะแต่งงานของชายกินพืช